Kaotikok eta Vendettak gidatuta, milaka lagunek beste gau berezi bat izan zuten Jai Gunean - GARA\nKaotikok eta Vendettak gidatuta, milaka lagunek beste gau berezi bat izan zuten Jai Gunean\nJai Gunea bikain erantzuten ari da iruindarrek luzaroan egindako esparru propioaren eskakizunari, eta horren erakusle da beste gau batez leporaino bete zela. Gaur eguerdian Runa parkeko gunean egingo den gazte bazkarirako txartelak duela egun mordoxka agortu ziren.\nAitor AGIRREZABAL |\nEguna joan, eguna etorri, Jai Guneak sanfermin hauetan duen balioa argi utzi dute bertaratutako milaka eta milaka pertsonek. Egitarau oparoak horretarako gonbita egiten du.\nEta asteartekoa, beste behin, gau berezia izan zen. Lehenengo, goizez, herri krosak eta, batez ere, hainbatetan sanferminetara ekartzen saiatu diren Pirritx, Porrotx eta Marimototxek kolore berezia eman zioten guneari. Arratsalderako, jendetza. Iragarrita zeuden Marianitoz Blai, Kaotiko, Sei Urte, Vendetta eta Pastors of Muppets, edozein ekitaldik sinatuko lukeen egitarau bat. Arratsaldea aurrera zihoan heinean, gunea gaztez betetzen hasi zen, Marianitoz Blai taldeak inguruak girotzen zituen bitartean. Horien atzetik irisi zen eguneko lehen eztanda. Kaotiko igo zen agertoki gainera, eta, eguzkiak oraindik gogor jotzen zuen arren, gazteriak erantzun aparta eman zuen. Aguraingo taldeak bere historiari errepasoa eman zion, Kaos Etilikoren garaietako abestiak azken urteetakoekin uztartuz. Hori amaitutakoan, bertaratutakoek atsedenerako tartea hartu zuten.\nBelardiak lagun taldez bete ziren, ogitarteko eta garagardo freskoak lagunduta, indarrak berreskuratzeko asmoz. Gunea handia den arren, ez zitzaion asko falta izan txiki geratzeko. Gero eta gazte gehiago iristen ziren apurka, Euskal Herriko zoko guztietatik etorri ziren atzo sanferminetako egun seinalatua izan zen honetara.\nVendettarekin gunea lehertu\nIndarrak ongi berrituta, dantzarako ordua iritsi zen. Vendettako kideek, Sei Urte taldearen lekukoa hartu zuten eta ehunka pertsona jarri zituzten dantzan. Talde nafarraren erritmo biziek festarako aukera aparta eman zuten, eta inor ez zen geldirik egoteko gai izan, gaua ondo sartuta zegoenean Arga ibaiaren ertzean.\nSanfermin hauetan parte hartzerik ez dutenak ere gogoan izan zituzten eta Poxtiña preso arbizuarrari eskainitako «Ekainak 24» abestiak markatu zuen gaueko momentu hunkigarria. Pello Reparaz abeslariak oilo ipurdia eragin zuen ikusleen artean. Hala eta guztiz ere, gauak oraindik une berezia zeukan gordeta, batez ere, Gora Iruñea! plataformako kideentzat. Izen berbera duen abestia izan zen Runa parkean oihartzunik ozenena zabaldu zuena. Urteetako lanak izan duen emaitzaren erakusgarri izan zen festa oihu hori, Udaletik iritsi eta gainditutako debekuak gogoraztearekin batera.\nSka erritmoak amaituta, Pastor of Muppetsek itxi zuen gaua, dantzarako indarra geratzen zitzaienekin batera. Gora Iruñea! taldeak eta egun hauetan gunean lanean ari diren boluntarioek gaur ere dena prest izanen dute herritarrei jai giro paregabea eskaini ahal izateko, hain justu gazte bazkaria eginen duten egun honetarako.


ERTEen luzapena IV – Bizilan\n2/2021 Dekretua, urtarrilaren 27an BOEn argitaratua\nIzurritearekin batera aldi baterako espedienteak martxan jarri ostean, berauek luzatzen joan behar zian dira, egoera hobetu ez denez gero. Oraingoan, laugarren luzapena adostu berri da, hirugarrena urtarrilaren 31n amaitu behar dela eta. Honela, ezinbesteko kausengatiko espedienteak, zein jardueraren eragozpenagatik edo mugapenagatiko espedienteak 2021eko maiatzeko 31ra arte luzatu dira.\nGazteleraz “fuerza mayor” deitzen dirne horiek, alegia.\n8/2020 Dekretuaren 22. artikuluaren arabera tramitatu diren ezinbesteko kausengatiko espedienteak maiatzeko 31ra arte luzatuko dira.\nBestetik, gogora dezagun jardueraren eragozpenagatik edo mugapenagatiko espedienteak aurreko luzapenean sortu zirela. Laburbildurik, honetan dautza:\n– Jardueraren eragozpenagatiko espedienteak: administrazioek –Estatukoek zein Estatuz gaindikoek- enpresaren jarduera eragozten duen neurririk hartuz gero, enpresek honelako espediente bat tramitatu ahal dute, baldin eta neurri horiek euren lantokiren bati eragiten badiote. Edozein sektore edo jardueratakoak izan daitezke enpresa hauek. Hau urriaren 1etik aurrera hasi zen indarrean. Orain, aukera egongo da maiatzeko 31ra arte.\n– Jardueraren mugapenagatiko espedienteak: Estatuko administrazioek enpresaren baten jarduera arrunta mugatzen duen neurririk hartu edo hartzen badute, enpresa horiek kaltetutako lan zentroetan honelako espediente bat martxan jarri ahal izan dute irailaren 30etik aurrera. Orain, aukera hau maiatzeko 31ra arte luzatuko da.\n⇒ Enpresa batek espediente hauetako baten bat eskatzen badio lan agintaritzari eta lan agintaritzak aldeko abazpena ematen badu, posible izango da jarduera eragozpenagatiko espedientetik mugapenagatiko espedientera –edo alderantziz- pasatzea ERTE berri bat tramitatu beharrik gabe. Hau da, administrazioek neurriak aldatzen badituzte, posible izango da beste espediente mota batetik bestera pasatzea, egoeraren aldaketa behin komunikaturik. Izan kontuan komunikazio hau lan agintaritzari egin behar zaiola, baina langileen ordezkaritza legalari ere jakinarazi behar zaiola.\nArrazoi ekonomiko, tekniko, antolakuntza edo ekoizpenagatiko espedienteak, gaztelerazko ETOP. Aurreko luzapenerako argitaratu zen Dekretuaren arabera kudeatuko dira. Ikus ERTEen luzapena III\nAurretiaz ezarri zen bezala, arrazoi ekonomikoengatiko espediente bat tramitatu ahal izango da ezinbesteko kausengatiko espediente batean gauden bitartean. Hau da, ez da beharrezkoa ezinbesteko kausengatiko espedientea amaitzea besteari hasiera emateko, zelanbait esateko, kateatu ahal dira.\nHonezkero arrazoi ekonomikoengatiko espediente baten barruan bazaudete, honen amaiera data izan beharko da espedienteak dakarrena. Hala ere, luzatu ahal izango da, baina, horretarako, aldez aurretik, kontsulta epealdi berri bati ekin beharko zaio eta akordiora heldu beharko da. Laburbilduz, espedientea luzatu ahal izateko, adostasuna egon behar da.\nEnpresei mugapenak eta kaleratzeen “debekua”.\nEnpleguaren babesari dagokionez, dekretu berri honek hirugarren luzapena ekarri zuen 30/2020 Dekretua luzatu du, hau da, Gizarte Segurantzako kuotetan salbuespenak jasotzen dituzten enpresek sei hilabete gehiagoz hartu beharko dute kaleratzerik ez egiteko konpromisoa.\nBeste gai batzuk ere luzatu dira, hala nola aparteko orduak, kontratu berriak edo jardueraren kanporaketak ezin egitea edota aldi baterako kontratuen iraunaldia eten behar izatea. Hau guztia zabalgo azalduta daukazu 30/2020 dekretua azaltzne duen ERTEen luzapena III artikuluan.\nCovid-19agatik ezinbesteko kausengatiko espedienteetan dauden langileek langabeziaren prestazioa jasotzeko eskubidea izango dute maiatzaren 31ra arte, baita kotizazio nahikorik ez badaukate ere. Hau da, aurreko neurriak indarrean iraungo du.\n• 2026ko (sic.) urriaren 1etik aurrera hasten diren prestazio berrietan\nBestetik, aldizkako kontratu finkoa daukaten (edo data zehatzetan errepikatzen diren lan finko eta aldizkakoak egiten dituzten) langileentzako aparteko prestazioa ere maiatzaren 31ra arte luzatu da.


Etxerat AE - Iker Lima presoaren lagun batek kotxe-istripua jasan du Leoneko espetxean bisita egin ostean\nIker Lima presoaren lagun batek kotxe-istripua jasan du Leoneko espetxean bisita egin ostean\nETXERAT (2021-IV-18). Iker Lima Sagarna preso politiko galdakoztarraren lagun batek kotxe-istripua jasan zuen atzo Leoneko espetxetik (370 km) etxerako bidean bueltan zetorrela. Ezbeharra, Iruñeko norabidean, AP-15 autobideko Zuastiko ordainlekua pasatu eta kilometro batera gertatu zen. Zorionez, momento horretan furgonetan bakarrik zihoan presoaren lagunak ez zuen kalte fisikorik jasan.\nOrkatz bat atera zen errepidera eta lehenbiziko erreakzioa bolante-kolpea jotzea izan bazen ere, presoaren lagunaren furgonetak talka egin zuen orkatzaren kontra. Gidariak furgoneta kontrolatzea lortu zuen talka indartsua jasan ostean eta orkatza hilik gelditu zen errepidean.\nSenide eta lagunek pairatutako urteko bigarren kotxe-istripua da Iker Lima euskal preso politikoaren lagunak jaso duena.


20 oct 09 - 11 abr 14\nGernika bonbardaketaren ondoren\nBuenaventura Durruti† Francisco Franco\n(1938) 600.000 gudari\n~500.000 hil, bi aldeen artean (300.000 gudari eta 200.000 zibil)\nEspainiako Gerra Zibila 1936 eta 1939 urteen artean Espainian (Hego Euskal Herria barne) jazotako gerra da. Militar batzuek (sektore eskuindarrekin batera) Errepublikako gobernu demokratikoaren aurka eginiko estatu kolpe batez hasi zen.\nGerra hartako aldeek Altxamendu Nazionala, matxinada faxista, Gerra Nazional-Iraultzailea eta abar ere deitu izan diote gerrari.\n5 Gerra itsasoan\n5.1 Eusko Itsas Gudarostea\n6 Gerra Euskal Herrian\n6.1 Gipuzkoako kanpaina\n6.2 Legutioko ofentsiba\n6.3 Bizkaiko kanpaina\n6.3.1 Bilboren galera\nGerra haren sorburua izan zen Espainiako eskuindarrek ez zutela onartu ezker alderdien Fronte Popularrak 1936ko otsailaren 16ko hauteskunde orokorren bidez Espainiako agintea eskuratu izana. Uztailaren 17an eta 18an, Espainiako armadaren zati handi batek estatu kolpea jo zuen Errepublikaren gobernuaren aurka, eta Espainia bitan zatitu zen berehala. Hurrengo hiru urtean, milioi erdi bat gizabanako hil ziren: guda zelaian 300.000, eta errepresioaren ondorioz 200.000. Guda zelaietatik at egindako hilketa horietatik, 50.000 errepublikanoen kontrolpeko eremuan izan ziren (faxisten estatu kolpearen ondorengo bost hilabeteko kaos hartan, ia guztiak), eta gainerako den-denak frankistek eragin zituzten. Errepublika agintariek, beren kontrolpeko eremuan, hilketa horiek gerarazi zituzten berehala; agintari frankistek, berriz, hilketa horiek egiten lagundu zuten, aurkariak eta aurkari izan zitezkeenak hiltzea frankistek beren gobernua sendotzeko nahita erabilitako estrategia izan zen.\nGerraren ondoren, Francisco Franco jeneralak bereganatu zituen estatuko aginpide guztiak, Caudillo titulua hartuta.\nGerra hark Hego Euskal Herria ere zatitu zuen. Alde batetik, eusko abertzaleak eta ezkerreko alderdiak errepublikaren alde agertu ziren. Bestetik, Euskal Herriko zenbait lekutan oso indartsu zen alderdi karlistak eskuindarren alde jo zuen, eta berehala Nafarroa eta Araba eskuindarren ondoan lerrokatu ziren. Bizkai-Gipuzkoetan Eusko Jaurlaritza eratu zen, baina urtebete geroago Mola jeneralaren indarrek militarki okupatu zuten Hegoalde osoa. Euskal Herrian, gerra hartako gertaera ezagunena Gernikako bonbardaketa izan zen. Gernika foruen ikur garrantzitsua izateak eta Picassoren Gernika margolanak eman diote ospea bonbardaketa hari.\nGerraren ondoren Bizkaia eta Gipuzkoa "probintzia traidoreak" (provincias traidoras) izendatu zituen Francok, eta ordu arte izan zuten ekonomia ituna ezeztatu zien (Arabak eta Nafarroak mantendu zuten).\nSakontzeko, irakurri: Espainiako Bigarren Errepublika\n1931n Espainia Errepublika bihurtu zen. Errepublika aldarrikatu zuen lehendabiziko udalerria Eibar zen 1931ko apirilaren 13an. Laster, Konstituzioa onartu zen, eskuinaldeko alderdien gustukoa ez zena.\nEspainian gizarte-asaldura garai hartako ezaugarrik nabarmena izan zen. Ezkerreko alderdiek Elizaren aurkako azaldutako jarrerak eskuineko alderdiak iraindu egin zituen. Gainera azkenek bere gizarte-maila kolokan ikusi zuten ezker iraultzaileak handiagotzen ari zen bere eragina zela eta.\n1932ko irailaren 9an Kataluniak bere autonomia-estatua lortu zuen, hala ere Hego Euskal Herriak ez zuen lortu halako testurik.\n1936ko otsailaren 16an, hauteskundeak egin eta Fronte Popularra ezkerreko alderdiek (tartean Eusko Abertzale Ekintza) osatutako koalizioak irabazi zuen.\nBi alde nagusi izan ziren elkarren aurka gerra-borrokan. Talde bati errepublikazaleak deitu izan zaio nagusiki. Besteari nazionalak. Lehenengoei kolore gorria ezarri zitzaien.\nEspainiako Bigarren Errepublikaren legea eta gobernu demokratikoa mantentzearen aldeko taldeak ziren alde batean (edo Errepublikak ekarri zituen aldaketetan sakontzearen aldekoak); eta gobernu demokratikoa kendu eta Espainiara errepublikak ekarritako aldaketa nagusiak ezeztatu nahi zituztenak, bestean.\nErrepublikazaleen aldean, Bigarren Errepublikako legea mantentzearen aldekoekin bat egin zuten zenbait talde iraultzailerekin: komunistak eta anarkistak esate baterako. Demokraziaren aldekoak eta errepublikak egindako zenbait ekarpen balioesten zuten beste zenbait talde ere izan ziren alde horretan, kristau ideologiakoak ere bai, EAJkoak kasu.\nNazionalen aldean, monarkikoak, karlistak, tradizionalistak, falangistak eta abar elkartu ziren. Adolf Hitlerren lidergopean zebilen Alemania Naziak eta Benito Mussoliniren Italiak nazionalen aldeari babes ekonomikoa eta militarra eman zizkioten.\n[aldatu] Iparraldeko frontea\nSakontzeko, irakurri: Iparraldeko frontea (Espainiako Gerra Zibila)\nBehin frankistek 1936ko irailean Irun eta Donostia konkistatuta, Gipuzkoako kanpainak zokoratu zituen Errepublikak kontrolatutako Bizkaia, Santander eta Asturias. Eskualdea bere aldean zeuden beste lurraldetik baztertuta zegoen, erdian matxinoek kontrolatutako lurraldetzar zituela. Gainera, eskualdea interesantea zen oso frankistentzat alde batetik Bizkaiko industria-ekoizpen eta bestetik mineral baliabide asturiarrak zirela eta. Baliabide hauek lortu ez ezik, errepublika-indar asko alde batera utzi eta bi frontetan aritzen ari ziren matxinoen armadarentzat mesedegarria ere izango zatekeen.\nFrancok Madril azkar ez zela eroriko konturatu eta Iberiar Penintsulako iparraldea lortzeari ekin zion. Gainera, eskualdeko errepublikanoak politikoki banatuak eta txarto hornituak ziren. Hori zela eta, Francok Madrilgo frontean zuen armada defentsa-posizioa hartzea eta zituen baliabide erabilgarri guztiak iparraldera eraman zituen.\n[aldatu] Gerra itsasoan\n[aldatu] Eusko Itsas Gudarostea\nSakontzeko, irakurri: Eusko Itsas Gudarostea\nEspainiako Gerra Zibilean Eusko Jaurlaritzak autonomia lortuta gero sortu zuen Eusko Gudarostearen itsas armada zen. Gobernu errepublikanoaren iparreko flotatik independentea zen, bere buruzagitzarekin.\n[aldatu] Gerra Euskal Herrian\nSakontzeko, irakurri: Espainiako Gerra Zibila Euskal Herrian\n[aldatu] Gipuzkoako kanpaina\nSakontzeko, irakurri: Gipuzkoako kanpaina\nEmilio Mola jeneralak Espainiako Gobernuari Frantziatik zetorkion laguntza eten egiteko Irun konkistatzea zuen helburu asmoa, agian baita Donostian zegoen setiatutako matxinatuen gotorlekua laguntzeko. Baina kanpaina desbideratu egin behar zuen Irun konkistatzeko zuzeneko bidea Endarlatsako zubia bota eta bidea moztu zutenean.\n[aldatu] Legutioko ofentsiba\nSakontzeko, irakurri: Legutioko gudua\nMatxinoek Madril hartzeari lotu ziotenez, Errepublikako Gobernuak Eusko Jaurlaritzari frontea haustea eskatu zion. Azaroaren 30ean gertatu zen Eusko Armada eratu berriak egin zuen erasoaldi bakarra Legutioko gudua edo ofentsiba izena zuena.\n[aldatu] Bizkaiko kanpaina\nSakontzeko, irakurri: Durangoko bonbardaketa, Intxortetako gudua, eta Gernikako bonbardaketa\nNegua pasatuta, 1937ko udaberri aldera hasi zen Bizkaia menderatzeko matxinatu frankisten ofentsiba, Iparraldeko frontea izeneko kanpaina hasiz. Horretarako, Molak lau errekete-brigada nafarrak erabili zituen (28.000 lagun inguru): Brigadak Araban eta Gipuzkoan osatutako 10 batailoi, karlista nafar asko eta Espainiatik etorritako tropa erregularrek osatuta zeuden.\n[aldatu] Bilboren galera\nSakontzeko, irakurri: Bilboko gudua\nBizkaia ia guztia hartuta, frankistei Bilbo gelditzen zitzaien hartzeko. Batailaren garrantziaz jabetuta Franco eta Mola berberak izan ziren guda zelaian.\nUztailaren 18. Francoren ejerzitoa altxatu zen Marokon, Kanarietan eta Andaluzian. Euskal Herrian, kolpistek hasiera honetatik bertatik bereganatu zituzten Iruñea eta Gasteiz.\nUztailaren 25. Hitlerek Franco laguntzea erabaki zuen.\nAbuztuaren 11. Tolosa harrapatu zuten frankistek.\nUrriaren 1. Franco izendatu zuten estatuburu eta armadako generalísimo. Bien bitartean, Espainiako Bigarren Errepublikak Euskadiri autonomia onartu zion, Jose Antonio Agirre lehendakari bilakatuz.\nMartxoaren 5ean, Matxitxakoko itsas guda: Bizkaiko Matxitxako lurmuturraren aurrean gertatu zen itsas borroka. Nabarra boua ondoratuta, 35 lagun hil ziren.\nMartxoaren 31n, Durangoko bonbardaketa: Francoren agindupean Durango bonbardatu zuten, 400 hildako inguru eraginez.\nApirilaren 26an, Alemaniako "Kondor Legioa" deitutakoak Gernika bonbardatu zuen, eta sarraski handia egin zuen (1.000 hildako inguru).\nUrriaren 20an, Gijon harrapatu zuten matxinoek, "Iparraldeko Frontea" kanpainari amaiera ematen.\nAzaroaren 15. errepublika-Gudaroste Ebroko Frontetik erretiratu zen.\nMartxoaren 30. Alacant, azkeneko hiri errepublikanoa, frankistek bereganatu zuten.\nApirilaren 1. Francok guda amaitutzat jotzen du. Francoren diktadura hasi zen, 1975 arte luzatuko zena.\n↑ Toribio Etxebarria, "Viaje por el país de los recuerdos" (1968) ISBN 84-7173-54-1\n↑ 1936ko Espainiar Hauteskunde Orokorretako emaitzak\n(Euskaraz) 1936ko brigadistei buruzko erreportajea Argia aldizkarian.\nCa.wikipedian nabarmendutako artikuluak\nOrrialdearen azken aldaketa: 22:52, 7 martxoa 2013.


urria 2017 - Boligrafo gorria\nNik dakidala, modu bakarra dago independentzia nahi dugun ala ez zuzen jakiteko: herritarrei erreferendum bidez galdetzea. Baina ez garenez Doraemonen munduan bizi –ETBko errepikapenek batzuetan kontrakoa sinetsarazi nahi badigute ere–, aukera hori ezin da poltsiko magikotik atera eta Espainiako lege […]\n'The Walking Dead' komunista\n“Herrialde guztietako proletarioak, elkar zaitezte! Ezagutzen dugun normaltasuna eta haren inertziaren alde, noski”. Entzun dute, hilkutxatik atera dira eta badoaz Karl Marx eta Friedrich Engels EasyJet batean, Gaspar Llamazaresi gauza pare bat esplikatzera; ez dagoelako deretxorik igitai mailu soviet Potemkinak […]\nFernando Arambururen Patria nobelak irabazi du, aurreikuspen guztiak betez, Espainiako Narratiba Saria. Euskal gatazkari buruzko “behin betiko nobela” izateko bokazioz sortutako produktu literarioak badu, honenbestez, aitortza definitiboa eta badirudi beste puska batean liburu-dendetako lehen lerroan izango dugula, azken 50 urteetan […]\nNola nahasten diren, zezenaren kemena daukan adierazpen honetan, opera kantari baten alfonbra gorriko goi-kultura eta 8 apellidos vascos bezalako azpi-produktu zinematografiko baten ideologia populatxeroa: Ainhoa Artetak atera ditu paseatzera Moisesen garaiko bere asabak Federico Garcia Lorcari gorazarre egiten dion ikuskizun […]\nBi gauza gutxienez klaro daude politikari batek kazetariaren galderari erantzuten dionean irribarre eginez eta “asko eskertzen dizut hori galdetzea” esanez: 1) politikaria sentitzen dela hamakan etzanda purua erretzen bezain erlaxatuta eta beraz 2) kazetaria ez dela bere lana ondo egiten […]\nJaun Barua iragan apirilaren buruan bezala dabil Iñigo Urkullu azken asteetan, hark bezala present baitu Katalunia; “present espirituan –kantatu nirekin– manka besoen artean” (bis). Ehunka polizia atera direnean katalanak masakratzera, nazioartea asaldatuz eta, sumatzen dut, lehendakariari bozka eman zioten euskal […]


Eta orain indarrak hartu aurrera egiteko | Iritzia | Berria\nEta orain indarrak hartu aurrera egiteko\nPatrizia Velez eta Urtzi Errazkin - Etxerat elkarteko iraunkorraren izenean\nUrteroko manifestazioa egin ostean, beti bezala jendetsua izan dena, eta beharrezko interpretazio eta balorazioak egin ostean, galdera bera dugu guztiok: Eta orain, zer? Nola jarraituko dugu, nola ikusaraziko dugu euskal jendartearen borondatea, nola emango diogu segida milaka pertsonak adierazitako konpromisoari? Manifestazio hau egiten daramagun urte hauetan guztietan argi geratu da estatu espainolari eta frantsesari euskal gizartearen borondatea ez zaiela axola. Aurten ere milaka pertsonak Bilboko eta Baionako kaleak bete dituzte manifestazio jendetsu eta pluralean; alderdi politiko guztiak bertan ez egon arren Euskal Herriko gehiengo politiko, sindikal eta soziala ordezkatu zuela esan dezakegu. Eta aurten ere amaitzean galdera bera dugu: eta orain, zer?\nGizarte hau, bere eragile politiko, sozial eta sindikalak, bere udaletxe eta parlamentuak, kultura eta kirol munduko pertsona ospetsuak, juristak, ETAren biktimak, giza eskubideen aldeko ekintzaileak eta baita Europako parlamentariak, bitartekariak eta nazioarteko beste eragile askok ere presoen eta haien senideen sufrimendua areagotzen duen salbuespenezko espetxe politikaren gaitzespena erakutsi dute, bakea eta elkarbizitza lortzeko oztopoa baita. Euskal presoei sistematikoki ezarri zitzaienetik 31 urte igaro dira, eta gaur egun, oraindik ere, salbuespenezko espetxe politikak indarrean jarraitzen du; Frantziako Estatuak hurbilketak egin dituen arren, salbuespen penitentziarioa bi estatuetan ematen dela esan dezakegu.\nOrain, Eusko Jaurlaritzak Espainiako Gobernuari hurbilketen plan bat aurkeztuko diola iragarri du. Hedabideek emandako informazioa besterik ez badugu ere, positibotzat jasotzen dugu Lakuak euskal gizartearen eskakizuna kontuan hartzea, salbuespenezko espetxe politika amaitzeko pausoak ematea positiboa baita. Askotan esan dugu: ez dago inongo arrazoirik gure senide presoak Euskal Herriko espetxeetan ez egoteko, sufrimendua instrumentalizatzeko besterik ez baitu balio dispertsioak. Urrunketaren amaierak ezin du kontrapartidarik izan, ez baita sari bat, eskubideak errespetatzea baizik.\nEusko Jaurlaritzak berak esan duen bezala, bere planteamendua ez da berria. Horregatik, planak, itxaropenak, hitzak eta eztabaidak ez dira nahikoak, premiaz behar duguna ekintzak dira. Guk behar ditugu, euskal preso politikoen senide eta lagunek, haurrek, helduek, adinduek, urrunketak asteburuero eragiten dituen ehunka biktima potentzialek, maitatzeagatik kondenatutakoek, bidaia luze horiek egin ezin dituztenek eta baita euskal gizarteak ere. Salbuespenezko espetxe politikaren amaiera eskatzen duen gehiengo sozialaren atzean manifestazio jendetsu bat baino askoz gehiago dago. Bileretan emandako ehunka ordu daude, eztabaidak eta adostasuna bilatzeko ahaleginak, konpromisoa eta esfortzua, helburuak zehaztea eta une oro etorkizun bati begira, ez dena erabat osatzen, oraindik ere sufrimendua dagoelako.\nEta orain, zer? Orain indarrak hartu aurrera egiteko. Orain indarrak hartu lanean jarraitzeko, sufrimendua eta bere instrumentalizazio behingoz amaitzeko, bakearen eta elkarbizitzaren bidea egin ahal izateko, euskal gizartearentzat helburu duina baita. Eman diren eta etorkizunean emango diren aurrerapausoen meritua euskal gizarte zibilarena da zalantzarik gabe, lanaren eta esfortzuaren emaitza delako, gutxi batzuek hartu nahi izan ez duten konpromisoarena.\nGure aldetik, gure konfiantza osoa euskal gizartearengan jartzen dugu berriz ere. Eragile politiko, sozial eta sindikalekin lanean jarraitzeko konpromisoa ere hartzen dugu, zabaldutako bideak sakonduz eta eraikitzen jarraitzeko aukera emango diguten bide berriak bilatuz.\nAmaitzeko, urtarrilaren 11n Baiona eta Bilboko kaleak betetzen lagundu zuten pertsona bakoitzari eskerrak eman nahi dizkiogu, beraien parte-hartzea eta konpromisoa erakusteagatik. Kaleetan zehar ibili zirenei, pankarta eraman zutenei, amaierako komunikatua irakurri zutenei, Mirentxineko gidari solidarioei, lehenago, egunean bertan eta ondoren dena ondo atera zedin lanean jardun ziren pertsona guztiei, ibilbidearen hasieratik bukaera arte txaloekin babesa adierazi zeniguten guztioi; laburbilduz, bi manifestazioak indarrez, konpromisoz, duintasunez eta emozioz bete zenuten guztioi, mila esker.


Etorkin bat bere buruaz beste egiten saiatu da Hendaiako erretentzio zentroan\nHendaiako erretentzio zentroan preso daukate gazte migratua, eta pasa den astean ahalegindu zen bere buruaz beste egiten. 90 egunez izan ditzakete gatibu atxilotutako etorkinak.\nArgazkia: Iparraldeko Hitza\n2021eko irailaren 19a\nLa Cimade elkarteak salatu duenez, Hendaiako (Lapurdi) erretentzio zentroan preso dagoen etorkin gazte bat bere buruaz beste egiten saiatu zen aurreko astean. Ospitalera eraman behar izan zuten, artatua izan zedin.\nElkarteko kideen arabera, pandemia garaian are gehiago okerragotu da pertsona migratuek erretentzio zentroetan bizi duten egoera. Atxiloaldiak bi hilabeteraino edo gehiago luzatzen dira han (legez 90 egunez izan ditzakete preso), eta hala, atzeratu egiten dira haien kanporatzeak.\nErretentzio zentroetan preso daudenen desesperazioa eta ezinegona areagotu egin dela azaldu du Cimadek; istilu eta tentsio uneak ugaritu egin dira, jakinarazi dutenez. Hendaiako zentroan bertan liskar larri bat izan zen irailaren 10ean, eta hainbat pertsona zauritu ziren.\nSute bat izan da Hendaiako erretentzio zentroan, eta larri zauritu da han preso daukaten pertsona bat


Copreciko neskak bigarren sailkatu ziren enpresa lasterketan — TUlankide MONDRAGON\n2013an, 50.urteurrenaren harira, Copreci kooperatibako zenbait lagunek erabaki zuten enpresa lasterketan izena ematea, eta bide batez, urteurrenaren irudia eta Copreciren izena 'donostialdera' eramatea.\nIazkoa ikusirik aurten ere esperientzia errepikatzea erabaki dute eta guztira 17 lagun gerturatu ziren maiatzaren 11n Donostiara, 9 km luze den lasterketan parte hartzera, tartean gure lau dominadunak: Itziar Mendieta Berazaluze eta Guruzne Antxia Unzueta atxabaltarrak, Lurdes Larrañaga Iturbe Arrasaten bizi den bergararra eta Maitane Iñurrieta Galarra soraluzearra.\ngizonezkoen kategorian 240 talde inguruk parte hartu du aurtengo edizioan (zazpigarrena), talde mistoek ere parte hartzeko aukera izaten dute, guztira 8 aritu dira aurten eta emakumezkoek osatutako taldeak ere gero eta gehiago dira, 2014an 16\nBakoitzak bere kabuz entrenatzen duen arren, lasterketaren aurretik lan saiotxo bat egin zuten elkarrekin. "Lasterketa hasieratik amaierara taldean egitea ezinbestekoa da, eta helmugara ere laurak batera iritsi beharra geneukan eta ondo baino hobeto aritu ginen", adierazi ziguten protagonistek. Policlínica Gipuzkoa izan zen aurrenekoa Alderdi Ederreko helmugan, udaletxe parean, eta 8 segundora sartu ziren Copreciko neskak.\nGuztira, gizonezkoen kategorian 240 talde inguruk parte hartu du aurtengo edizioan (zazpigarrena), talde mistoek ere parte hartzeko aukera izaten dute, guztira 8 aritu dira aurten eta emakumezkoek osatutako taldeak ere gero eta gehiago dira, 2014an 16. MONDRAGON Korporazioaren barne dauden enpresa askok parte hartzen dute lasterketan, besteak beste; Fagor Ederlan, Ausolan, ULMA, Copreci... eta edizioak aurrera egin ahala kontsolidatzen doa Korporazioko ordezkarien parte-hartzea. "Egun polita izaten da eta koadrilan joateko aukera eskaintzen digu. Lasterketaren ondoren bazkaria ere egin genuen eta primeran pasa genuen. Aurtengoa ikusirik, datorren urtean ere joango garela uste dugu".\nLasterketa Donostiako udaletxe paretik abiatu zen, lehenengo Sagues aldera, Zurriolako hondartza paretik, eta handik Haizearen Orraziraino berriro ere udaletxerantz abiatzeko. "Aurten gainera sekulako eguraldia izan genuen, haizerik gabe, tenperatura freskoa goizean eta takarraran egiteko aproposa", esan digute Itziar, Guruzne, Maitane eta Lurdesek. Ea datorren urtean urrezko domina eskuratzerik duten. Seguru baietz!


Diafragma | Aixebe & Abante\nPosted on diciembre 6, 2013 por Oier Gorosabel Larrañaga en arnasa, dijestibo, kardiozirkulazioa // 1 Comentario\nTxoko honetan behin baino gehiagotan aipatu dugu diafragma muskulua, sabeleko presio kontuak (hiato hernia, odoluzkiak) edota arnasarekin lotutako artikuluak tarteko. Baina guardasol formako muskulu honek sekretu asko gordetzen ditu; hobe esanda, bere inguruan gorputzeko ezinbesteko egitura ugari biltzen dira, gune zeharo estrategikoa osatuz. Askotan aipatzen den muskulu misteriotsu honen funtzionamendua ulertzeak gaitza dirudi, baina amu hau botako dizuet:\n[tweetthis]Tiro bakarrean hamaika txori bota nahi al dituzue? Bada, horixe da diafragma zainduta lortuko duzuena.[/tweetthis]\nDiafragma guardasol formako muskulua dela esan dut. Kanpai forma duela esatea ere ez da adibide txarra. Izan ere, erpina biriken arteko lotailu multzotik zintzilik dago, bularraren erdialdean. Kanpaien modura, azpian zuloa du. Eta beherengo partea, buelta osoan, saihetsen ertzera lotuta dago.\nMuskulu bat den neurrian, diafragma mugitu egiten da. Pentsa dezagun gure kanpaia elastikoa dela; kizkurtzeko eta lasaitzeko ahalmena duela, alegia. Bada, kizkurtzean, kanpaiak bere forma aldatzen du, plater forma hartuta. Lasaitzean, berriz, jazpaneko txindatak zintzarri forma berreskuratzen du atzera. Baina gogoratu gorago esan duguna: kanpaia bularretik zintzilik eta saihetsen ertzera lotuta dago. Zer gertatzen da, bada, diafragma kizkurtzean, plater forma hartzen duenean? Hain zuzen ere, biriketatik beheraka tiratzen duela (haien kapazitatea handituz), eta, aldi berean, saihetsei goraka bultzatzen diela (biriken kapazitatea biderkatuz). Beraz, diafragma kizkurtzeak haizea hartzea ahalbidetzen digu. Alderantzizko prozesuan, diafragma erlaxatzean (kanpai forma berreskuratuz) saihetsek behera egiten dute, eta, birikek, gora, haizea kanpora irtenaraziz. Horixe da, izan ere, diafragmaren funtzio ezagunena: arnasa hartzea.\nEsan dugun bezala, diafragma gorputzaren gune estrategiko batean dago. Kanpaiaren zuloa ez dago hutsik: barruan gibela, sabela, area eta hesteak gordetzen ditu. Txindata forma hartzerakoan, errai horiek guztiak zapaldu eta lauskitu egiten ditu. Literalki. Horretara, haien barruan dauden fluxuak (odola, behazuna, janari ahia, haizeak…) mugiarazten ditu, ezinbestekoa den punpatze efektua eraginez. Hortik arnas diafragmatiko egokiak digestioa orekatzeko duen garrantzia.\nHori azpialdean. Gora begiratuta, berriz, kanpaiaren erpinean mediastinoa dugu. Zuntz sendo baina elastikoz osatutako sare hori bularrezurraren eta toraxaren artean hedatzen da, eta, bere baitan, organo garrantzitsuak biltzen ditu, besteak beste, bihotza. Diafragma kizkurtzen dugunean, arnasa hartzearekin batera mediastinotik beheraka tiratzen dugu, eta, diafragma erlaxatzerakoan, berriz, libre uzten dugu. Punpatze hori garrantzitsua da bihotzaren, arterien eta zain nagusien funtzioa orekatzeko, baita odolaren presio egokia mantentzeko ere. Horra hor arnasak zirkulazioarekin duen lotura!\nGoia eta behea begiratu ostean, alboetara begira dezagun, kanpaiaren beherengo alde osoa saihetsen bueltan lotuta baitago.\nBada, saihetsen ertza atzeraka jarraitzen badugu, nora ailegatuko gara? Gerrira, noski. Diafragma gerriko ornoetara irmoki lotuta dago, eta, beraz, imajina dezakezue arnas desorekatuaren beste ondorio bat: bizkarreko mina, jakina.\nGainera, arnasa era batera edo bestera egiteak erlaxazio/estres orekan eragin sendoa du, diafragmaren inguruan dauden nerbio sareen estimulazio mekanikoarengatik. Ez gara horretan luzatuko, askotan ukitu dugun gaia baita.\nArtikulu honekin, arnasa egoki eta sinple-sinple hartzea negozio oso ona dela erakutsi nahi izan dizuet bakarrik. Ahalmen hori esploratzea eta lantzea zuen esku dago, hori bai, kontuan izan horrela eginez gero osagileoi bisita gutxiago egingo dizkiguzuela!\nGaur8rako, 2013ko azaruan 16xa.\nEl diafragma | Aixebe & Abante Fisioterapia


Donostiak kultur bizitza zabala du, sortzaile ugari ditu eta, modu batean edo bestean, kulturan parte hartu edota berarekin gozatzen dugu herritar gehienok. Donostia Kultura (DK) erakundeak bere jardueraz iaz egin zuen ebaluazioan aipatzen du euskarazko kultur eskaintza hazi egin dela 2015-2018 urteen artean, eta %27,5ekoa dela. Laurdena pasea besterik ez euskaraz, oraindik. Banuen horren susmoa, baina ez nuen pentsatu nahi hain testimoniala zenik, donostiarren %46 euskalduna eta beste %20 ia euskalduna (2016) izanik, orekatuxeagoa izango zelakoan.\nEuskarazko kultur eskaintza handitzeko asmorik ba ote duen galdetuta, Eneko Goiaren izenean erantzun zuenak adierazi zigun, lehenik, (bere ahotik entzundako) datu hori hobeto zehaztea pentsatu dutela, agian ez zirelako behar beste zehatz jaso datuak… Gero, ipurdia bista-bistan zuela oharturik, esan zidan badutela eskaintza handitzeko asmoa, haur eta gazte alorretan (nola ez), baina ez dutela indize jakin bat zehaztu 2020rako, ezta agintaldirako ere. Tira, erantzun hori uler nezakeen 2000 urtean, ez, ordea, 2020an. Horiek horrela, urtarrilean, DKren Administrazio Kontseiluari proposatu genion kultur mahaia sortzea, arloko profesionalen eta eragileen iritziak entzun eta erabaki adostuagoak hartzeko. Onartu bazuten ere, soilik literaturaren esparrura mugatua beharko zuen.\n"Euskaraz sortzen den kultura babestu, sustatu eta lehenetsiko duen erabaki organikoa behar da"\nEta horretan geundela, hara non etorri zaigun euskaraz sortzen duten kulturgileak kinka larrian utzi dituen COVID-19aren krisia. Lehendik zaurgarria bazen gure kultur ekosistema, orain erabat ilundu zaigu etorkizuna. Uneko egoera larriari behin-behinean erantzuteko erabakiak hartu dira (online eskaintza, hitzartutako emanaldiei eusteko konpromisoa…), baina euskaraz sortzen den kultura babestu, sustatu eta lehenetsiko duen erabaki organikoa behar da. Bai, lehenetsi, DKren ikastaro eta zerbitzuetan, Aste Nagusian, zinemaldietan, DFerian, auzoetako jaietan…; hezurretan baitago, bere etxean arrotz, albokoek platerekoa jaten dioten bitartean. Horregatik guztiagatik, euskaraz sortutako kultura lehenetsiko duen erabaki organiko bat behar da Donostian, euskaraz sortutako kulturak gure izatea gorpuzten jarrai dezan.


Fabrikazio mekanikoan eta soldaduran langabetuak prestatzeko programa abiatu dute - etakitto.eus\nFabrikazio mekanikoan eta soldaduran langabetuak prestatzeko programa abiatu dute\nUdaleko Ekonomiaren Garapen, Enplegu eta Berrikuntza Sailak, Armeria Eskola Elkartearekin batera, fabrikazio mekanikoa eta soldadura arloetarako prestakuntza programa berria abiatu du, enplegua sustatzeko. Herrian erroldatuta dauden, langabezian dauden eta Lanbiden izena emanda daudenentzat programa da eta gehienez 15 pertsonak parte hartu ahal izango dute. Martxotik ekainera bitartean iraungo du, eta irailera arte luzatu ahal izango da, enpresako praktikak, tutoretzak eta laneratze-prozesuan laguntzeko saioak eginez. Programa Armeria Eskolak emango du, Armeria Eskola Elkartearen bitartez.\nJarraian, programaren garapena:\nTxirbil-harroketa bidezko mekanizazioko gaitasun teknikoak (MF0091) (210 ordu).\nGarapen pertsonalerako gaitasunak (16 ordu).\nEskorga jasotzaileak gidatzeko gaitasun teknikoak (30 ordu).\nElektrodo estali bidezko soldadurako gaitasun teknikoak (60 ordu).\nPraktikak enpresan (gutxienez 60 ordu).\nLaneratze prozesuan laguntza.\nPrograman parte hartzeko, Eibarren erroldatuta, langabezian eta Lanbiden izena emanda egoteaz gain, gaztelaniaz ahozko eta idatzizko ulermen-maila egokia izatea eskatzen dute. Eta positiboki baloratuko dute Fabrikazio Mekanikoaren eta/edo Soldaduraren arloan esperientzia profesionala eta/edo ezagutzak izatea.\nParte hartzeko eskaera gaurtik hasita egin daiteke, martxoaren 1era arte. Aurrez aurre egin ahal izango da, Pegoran, edo modu elektronikoan, www.eibar.es Udalaren web orriaren bidez. Izapide hori elektronikoki egiteko, ziurtagiri digitala eduki behar da (B@K-Q, NAN elektronikoa, Izenpe txartela, etab.).\nInteresdunak aukeratzen duen programan parte hartzeko eskaerarekin batera, eskatzailearen NANaren edo agiri baliokidearen fotokopia, Lanbidek egindako inskripzio-aldien txostena eta curriculum vitae eguneratua ere aurkeztu beharko dira.\n« Youtubera euskarazko edukia igotzen hasi da Euskal Encodings Eibar Rugby Taldeko gizonezkoak nagusi Valtecsa UBR-ren aurkako partiduan »


Eskubide digitalak eta jabego intelektuala - Euskal Editoreen Elkartea\nEskubide digitalak eta jabego intelektuala\nIkastaro profesionala antolatu dugu abenduaren 13rako. Esther Franch, edizio munduan esperientzia handia duen emakumea izango da edukien arduraduna. Hau guztia, Gipuzkoako Ganbaran izango da, goizeko 9,30etatik 13,30etara. Inskripzioa elkartean nahitanahiezkoa da.\nDonostia, 2013ko abenduak 13\nEsther Franch-ek esperientzia handia du edizio-munduan, nazioartean betiere (egile- eta esportazio-eskubideen kudeaketan), eta Ameriketako Estatu Batuetan eta Erresuma Batuan lan egin izan du, besteak beste.\nBeascoa argitaletxean lan egin du eta, gaur egun, egile-eskubideen arduraduna da Larousse argitaletxean, eta jabetza intelektualari buruzko irakasgaiko irakaslea Alcalako Unibertsitateko Edizio Masterrean, Editrain-IPECCen.\nEdizio Masterra egin zuen Oxford International Centre for Publishing Studies zentroan, Oxford Brookes Unibertsitatean, eta Informazio Gizarteko Zuzenbideko Masterra Pompeu Fabra Unibertsitatean. Gainera, eskubide digitalen kudeaketari buruzko txosten bat aurkeztu du Menéndez y Pelayo Unibertsitatearen XXIV. Edizio Topaketan, Santanderren, eta laguntzaile aritu da “Com es fa un llibre” ikastaroan eta lehen Kosmopolis bookcampean, besteak beste –“Com es fa un llibre” ikastaroa El Simposiok eta Ámbito Culturalek (El Corte Ingleseko kulturuneak) antolatzen dute, eta Kosmopolis, Kultura Garaikideko Bartzelonako Zentroak–.\nEskubideen kontratazioa eta merkatua\n2. Produktu digitalen legedia\n3. Jabetza intelektualaren eta egile-eskubideen lege-esparrua\n4. Jabetza intelektualaren ezaugarriak eta elementuak\n5. Edizio elektronikorako eskubideen transmisioa. Kontratu mota nagusiak\n6. Lizentzia mota berriak: copyleft eta Creative Commons\n7. Editoreen eskubideen defentsa\n8. Editoreen eskubideen urraketa. Egintza zibilak eta penalak\n9. Jabetza intelektualerako eskubideak kudeatzeko erakundeak


Eusko Jaurlaritzak euskal ETEentzako negozio aukerak atzemango ditu Kolonbian eta Filipinetan - SPRI\nSPRI / Berriak SPRI / Eusko Jaurlaritzak euskal ETEentzako negozio aukerak atzemango ditu Kolonbian eta Filipinetan\nEusko Jaurlaritzak euskal ETEentzako negozio aukerak atzemango ditu Kolonbian eta Filipinetan\nDatorren astean SPRIren bitartez elkartuko dira Bilbon Ecopetrol-eko, hots, Kolonbiako petrolioaren sektoreko enpresa liderreko zuzendaritza-karguak, Filipinetan garapen politika iraunkorrak bultzatzen dituen Garapenerako Asiako Bankuko ordezkariak eta interesaturik dauden euskal enpresariak.\nEusko Jaurlaritzako Ekonomiaren Garapen eta Lehiakortasun Sailak jardunaldi bana antolatu du martxoaren 12an eta 13an. Jardunaldi horien helburua da euskal ETEentzako negozio aukerak atzematea hazten ari diren bi ekonomia garrantzitsutan, alegia, Kolonbian eta Filipinetan. Euskal enpresarien eta herrialde horietako ordezkarien arteko bi topaketa horiek SPRIren Bilboko egoitzan izango dira, SPRIk sustatu baititu euskal enpresen nazioartekotzea bultzatzeko hartua duen etengabeko konpromisioari erantzunez.\nMartxoaren 12ko jardunaldia Kolonbiar Errepublikako Petrolio eta Gaserako Fluidoak Manipulatzeko Ekipoen sektoreko negozio aukeretan zentratuko da, Kolonbia baita Latinoamerika osoan hazkunde aukera gehien dituen ekonomia gorakorretako bat.\nSPRIk Fluidex izan du bidelagun topaketa hau antolatzeko lanetan. Fluidex fluidoak manipulatzeko ekipoen esportatzaileen Espainiako elkartea da eta sektoreko enpresen nazioarteko sustapenaz arduratzen da. Ekitaldian izango dira baita ere Ecopetrol-eko, hots, Kolonbiako petrolio enpresa handieneko ordezkariak. Ecopetrol munduko 40 petrolio konpainia handienetako bat da eta Latinoamerikako lau handienetako bat. Ecopetrol-ek Kolonbian ekoizten den petrolio gordinaren %60 ekoizten du, eta bereak ditu Kolonbiako bi petrolio birfindegi handienak eta Kolonbiako oleodukto eta polidukto sarearen zati gehiena. Bestalde, esplorazio eta produkzio lanak egiten ditu Brasilen, Perun eta Mexikoko Golkoan.\nEcopetrol-ek bere burua eta bere marko estrategikoa aurkezteaz gain, 2013rako dituen inbertsio, erosketa eta hornitzaileen kontratazio planak azalduko ditu. Bertaratzen diren enpresek aukera izango dute bilera indibidualak egiteko Ecopetrol-eko zuzendaritza-karguekin, bisita agenda bateratu bat prestatzeko eta beren burua hornitzaile gisa eskaintzeko.\nBigarren jardunaldia, martxoaren 13koa, Filipinek eskaintzen dituzten negozio aukeretan zentratuko da eta bereziki ingurumen sektorean. Hala, egoitza Manilan duen Asiako Garapen Bankuko ordezkariek parte hartuko dute ekitaldian. Asiako Garapen Bankua Asiako garapen arloko finantza eragile garrantzitsuenetako bat da.\nFilipinetako Errepublikak duela gutxi industrializatutako ekonomia bat du eta une honetan merkatu gorakor handienetako bat da. Munduko 50 ekonomia handienen multzoan sartu da eta inbertsio bankak eginiko azterlan ekonomikoen arabera, garapen gaitasun handiena duten hamaika ekonomien artean dago.\nFilipinetatik etorri diren enpresa eta erakundeetako ordezkariez gain, jardunaldian izango dira baita ere AVIC, Euskal Ingeniaritza eta Aholkularitza Klusterreko ordezkariak eta euskal enpresei Filipinetan kokatzen lagundu dien aholkularitza enpresa bat.\nEusko Jaurlaritzak SPRIren bidez antolatzen ditu euskal ETEei herrialde eta sektore zehatzetan negozio aukerak eskaintzeko jardunaldiak, eta 2012an guztira 1.450 enpresarik parte hartu zuten era honetako ekitaldietan.


Guggenheim Bilbao Museoaren Fundazioaren Patronatua batzartu da gaur Iñigo Urkullu Lehendakari jauna buru zela, eta bileran honakoak izan dira: Unai Rementeria Maiz jauna, Bizkaiko Ahaldun Nagusia eta Fundazioaren Batzorde Betearazlearen Presidentea; Bingen Zupiria jauna, Eusko Jaurlaritzako Hizkuntza Politika eta Kultura Sailburua; Fundazioaren gobernu-organo gorenaren zati diren enpresen eta erakundeen ordezkariak; eta New Yorkeko eta Bilboko Guggenheim Museoen Zuzendariak, Richard Armstrong jauna eta Juan Ignacio Vidarte jauna.\nOhikoa denez, Museoaren urteko lehen bost hilabeteko jardunaren balantzea errepasatuz hasi da bilera; epealdi horretan, eta gaurko egunera arte, bisitarien kopurua 392.354 pertsonakoa izan da, 2017ko epealdi berean izandakoa baina %1 gehiago eta data honetarako aurreikusitakoa baina %19 gehiago. Halaber, Museoaren XX. Urteurrena zen horretan hedabideetan izandako eraginaren berri ere eman da. Erakundearen jarduerek hedabideetan izandako oihartzuna 18.718 albistekoa izan zen; hala, prentsan izandako agerpen-kopuruaren araberako rankingean, Museoa lehenengo postuan dago nazioarteko prentsari dagokion sailkapenean, eta bigarren postuan Estatu barruko prentsari dagokionez. Azkenik, saio honetan 2017ko ekitaldiari dagozkion Fundazioaren kontuak onartu dira.\nBileran zehar, Plan Estrategikoaren burutzapen-egoeraren berri eman da; horren baitan, besteak beste, gizarte erantzukizun korporatiboko gaietan Museoak gauzatzen dituen ekintzak jaso eta antolatzen dituen dokumentua idatzi da. Hilabete hauetan aurrera egin duten ekimenen artean, Sociedad Tenedorak artelanak eskuratzeko inbertsio-plana dago, zeina berriz ere martxan jarri baita, 998.878,62 euroko ekarpenarekin; Eusko Jaurlaritzaren eta Bizkaiko Foru Aldundiaren —bakoitzak %50— ekarpenarekin gauzatuko da hori, ekitaldi honetan. Era berean, Tenedorari dagokionez, jakinarazi da sozietate horren Kontseiluak, gaur bertan egin den bilera batean, bi artelanen dohaintza jaso duela Bildumarako: Munduko barreak, Esther Ferrerrena, eta Gogoeta-objektua, Alyson Shotz-ena; bi artelanak Museoan egon dira ikusgai, Esther Ferrer. Elkarri lotutako guneak eta Artea eta espazioa erakusketetan, hurrenez hurren.\nBukatzeko, saio honetan Patronatuari aurreratu zaizkio datozen urterako aurreikusita dauden erakusketetako batzuk: hala nola, Jenny Holzer eta Thomas Struth artistei eskainitako atzera begirakoak; Giorgio Morandiren lanaren eta maisu klasikoek harengan izandako eraginaren gaineko begirada berri bat; Kunsthalle Bremen-en funtseko maisulanen hautaketa bat; edo Jesús Soto venezuelarraren ibilbidearen berrikusketa bat; horrez gain, Film & Video aretorako bideo-instalazioak egongo dira: Isiltasun handia, Allora & Calzadilla-rena, edo Dar-dar, Jesse Jones-en eskutik.


Hemen zaude: Hasiera / Blogak / Amatiño / Larre motzekoak\namat 2006/01/22 20:03\nBi hilabete eskasean euskalgintzaren hiru harribitxi joan zaizkigu harrapaladan: Juan Mari Lekuona, joan zen hilaren 5ean, Lurdes Iriondo, urte hondarreko 27an, eta Patxi Altuna, aurreko ostiralean. Hirurak polifazetiko samarrak izan arren, berba bakarraz laburtzekotan, Lekuona olerkaria izan zen, Iriondo kantaria eta Altuna filologoa. Eta hirurak, batez beste, larre motzekoak, urritasunean eta zailtasunean hazi eta hezitakoak alegia.\nJuan Mari, Lurdes eta Patxi, hamar urteren bueltan belaunaldi beretsukoak izateaz gainera, giro eta andana berekoak izan ziren: kristauak, euskaltzaleak, militanteak, euren herriarekiko konpromisoaren jabeak, askatasun eta giza-eskubide aldarrikatzaileak, behargin amorratuak, ondo egindako lanaren artesau zorrotz eta sotilak.\nPatxi, Lurdes eta Juan Mariren emaitza zehatzak liburu-apaletan, diskografian zein interneten aurkituko ditu irakurle zailduak baina, behar bada, ez du inon haien eskuzabaltasun eta emankortasunaren berri hain erraz topatuko. Nik neuk, hirurak ezagutu nituen neurri pittinean behintzat, esango nuke esan hobeak izan zirela ematen, eskatzen baino. Zorrotzoagoak euren buruarekin, inorenarekin baino.\nGaur egun nagusi diren hedonismoak, aseezinak eta gero eta gehiago nahiak besterik erakutsi arren, Lurdesek, Juan Marik eta Patxik asmatu zuten ezer gutxirekin zoriontsu izaten, bizitzari gehiegirik eskatu gabe ere bozkarioa aurkitzen, eta barne-lasaitasunari darion bat-bateko poz hori euren inguru-minguruan ereiten, barreiatzen eta sakabanatzen.\nEuskaltzaindiak aurkituko ditu berandu baino lehen Juan Mari eta Patxiren aulkietan jarriko diren ordezko euskaltzainak, euskal kantagintzak urteak daramatza honez gero Lurdesik gabe ere, eta euskal literaturan, ikerkuntzan zein irakaskuntzan jaioko dira segurutik gure hiru adiskide eta maisuok bezainbateko lagun berri, jantzi, jakintsu eta prestuak. Baina berriro ere horren erraz jaioko ez direnak haien pareko larre motzekoak izango dira.


Donostia.eus - [Berria] Aila30 Kanpaina. Oporrak bakean programaren 30 urte.\nHome /Albisteak /Aila30 Kanpaina. Oporrak bakean programaren 30 urte.\nid=A390191> Aila30 Kanpaina. Oporrak bakean programaren 30 urte.\nAzken egunetan aurreratu dizuegun moduan, gaur partekatzen dugu Aila30 kanpainaren azken bideoa. Kanpaina hau Donostiako udaleko Lankidetza arloak jarri zuen habian hiriko Oporrak Bakean programaren 30 urteurrena zela eta\nTxiokatu Ikus-entzunezko kanpaina honen helburua bikoitza izan da.Alde batetik Oporrak Bakean programa 30 urte hauetan izan dena jaso nahi izan dugu, bertan parte hartu izan duten pertsona guztiak parte hartzera gonbidatuz. Bai haur saharar moduan, harrera edota saharar familia moduan, programaren antolakuntza edo laguntza lanetan dabilen pertsona moduan (osasun arloko langileak, begiraleak...) Pertsona hauek guztiak familia handia osatzen dute, Donostiako Oporrak Bakean programako AILA handia.\nLan hauetan elkarrizketak eta grabazioak egin dira bai errefuxiatuen kanpamentuetan, bai Donostian. 5 elkarrizketa harrera familiei, beraien esperientzia kontatuz 4 “dantzaklip” egin dituzte familiek beraiek bakarrik\n5 bideotan argazki bidez laburtu dira 2016ko Oporrak Bakean programako ekintzak\n3 bideotan sahararrek hitz egiten dute lehen pertsonan beraien egoeraren inguruan\n3 bideo kanpainaren sustapenerakoak izan dira Guztira, 35 bideo motz, sare sozialetan partekatu direnak eta kanpainaren www.oporrakbakeandonostia.eus webgunean egongo direnak.\nEskerrik asko kanpainan parte hatu izan duzuen pertsona guztiei!\nAsko izan dira egindako ekarpenak, iradokizunak, ideiak eta gogoetak, eta Oporrak Bakean programa hobetzeko baliagarriak izango dira. Ea laster ez den beharrezkoa programarekin jarraitzea sahararrek beraien lurraz, Sahara libreaz, disfrutatu dezaketelako.


Terence Blanchard-ek itxiko du 365 Jazz Bilbao zikloaren denboraldiko lehen zatia | Fundación Bilbao 700 - III Millenium Fundazioa\nTerence Blanchard-ek itxiko du 365 Jazz Bilbao zikloaren denboraldiko lehen zatia\nTerence Blanchard New Orleans-eko tronpetaria maiatzaren 27an arituko da Campos Elíseos antzokian. Blanchard-ek itxiko du gure Fundazioak antolatutako ‘365 Jazz Bilbao’ zikloaren denboraldi honetako lehen zatia.\nZenbait Grammy sari, Golden Globe sari bat, Oscar sarietarako hautagaitza bat… Terence Blanchard-en ibilbidea sariz beteta dago Miles Davies-ek berak esan zuen bere belaunaldiko tronpetaririk bikainena zela. Tronpeta-jotzaile hau Marsalis familiarekin lotuta dago, konposatzailea eta moldatzailea ere bada, eta neo bop estiloaren figura handienetako bat da. Bere teknika miragarriari esker tronpeta jotzen birtuosoa da. Ospea lortu zuen 1992an, Spike Lee-ren “Malcolm X” filmaren soinu-banda grabatu zuenean. Bere musika gaur egungo jazzaren eta musika afroamerikarraren arteko lotura da, Joshua Redman edo Roy Hargrove-ekin batera (azken hori ere aurtengo 365 Jazz Bilbao zikloan izan da).\n2014ko edizioaren lehen zatia Terence Blanchard-en emanaldiarekin bukatuko da, maiatzaren 27an, Campos Elíseos antzokian, 20:00etan. Horren aurretik Bilboko aretoetan izan dira Tigran Hamasyan, Gregory Porter eta Roy Hargrove. Oraingoan, Louisianako tronpetariaren txanda da.\nMaiatzaren 27a, martitzena, 20:00 www.terenceblanchard.com\nCampos Eliseos antzokia. Prezioa: 6 €\nTerence Blanchard New Orleans-en jaio zen (Louisiana). Pianoa jotzen hasi zen 5 urterekin eta tronpeta 8 urterekin. Umetako laguna zen Wynton Marsalis-ekin hasi zen jotzen, udalekuetan entretenitzeko. 80ko hamarkadan, Blanchard-ek Paul Jeffrey jazz saxofonistarekin eta Bill Fielder tronpeta-jotzailearekin ikasi zuen Rutgers Unibertsitatean, ‘Lionel Hampton Orchestra’rekin bira egiten zuen bitartean. Garai hartan, Louisianako tronpetaria urte haietako jazzaren susperraldiaren figura nagusietako bat izan zen.\n1990ean Terencek bakarkako ibilbidea hasi zuen. Bere izena daraman albuma grabatu zuen Columbia diskoetxerako, eta gero beste bederatzi grabatu zituen. “Malcolm X” filmerako soinu-bandan parte hartu zuenean ospetsu egin zen, eta geroztik soinu-banda ugaritan hartu du parte.\n‘Let’s Get Lost’ diskoak arrakasta komertziala ekarri zion 2001ean. Jazzaren ahots nagusiak berarekin egon ziren lan honetan: Diana Krall, Jane Monheit, Dianne Reeves eta Casandra Wilson.\nSpike Lee-rekin lan egin eta hamar urte geroago berriro elkartu ziren eta 2002an “25th Hour” filmaren soinu-banda konposatu zuen. Horri esker Golden Globe sari bat irabazi zuen. Lau urte geroago eta Katrina urakanaren hondamendiaren ondoren, Lee-rekin egin zuen lan berriro, “When the Levees Broke: A Requiem in Four Acts” izeneko dokumentala grabatzeko.\nTerence kameraren aurrean agertzen da, bere amarekin batera, etxera itzultzearen eta guztiz suntsituta aurkitzearen bidaia emozionala partekatuz.\nMusikarekin lotutako beste alderdi profesional bat irakaslearena da eta berak aitortu zuen: “Oso harro nago Monk Institutuan 10 urtetan zuzendari artistiko izan nintzenean egin nuen lanarekin”. Mancini Institutuko zuzendari artistikoa ere izan da. Bere ikasleekin inprobisazioa, konposizioa eta interpretazioa lantzen ditu.


NUP-eko Energia Berriztagarrien Katedrak diplomak eman dizkie Ingeniaritzako hiru masterretako 18 ikasleri. Deia, Noticias de Bizkaia\nUNAVARRA.ES - Lunes, 3 de Julio de 2017 - Actualizado a las 15:12h\nNUPeko masterretako ikasleak, Energia Berriztagarrien Katedrako irakasle arduradunak eta enpresen ordezkariak, zeremoniaren ondoren. (UNAVARRA.ES)\nNAFARROA. 2016-2017 ikasturtean beren ikasketen amaierako lana Nafarroako Unibertsitate Publikoko (NUP) Energia Berriztagarrien Katedran egin duten Ingeniaritzako hiru masterretako 18 ikasleek diplomak hartu dituzte, Arrosadiko campuseko (Iruñea) Telekomunikazio eta Industria Ingeniarien Goi Mailako Eskola Teknikoan (TIIGMET) egindako ekitaldi batean. Katedrak master amaierako 19 lan berri abian jarriko ditu hurrengo ikasturtean, eta erakunde hauen arteko lankidetza egonkorrerako eremu bat da: Unibertsitatea, sektorean puntakoak diren lau enpresa (Acciona Energía, Nordex Acciona WindPower, Siemens Gamesa Renewable Energy eta Ingeteam) eta CENER (Energia Berriztagarrien Zentro Nazionala).\nKatedra honi esker, duela zazpi urte sortu zenetik, Ingeniaritzako 165 ikaslek beren karrera amaierako proiektuak eta master amaierako lanak egin dituzte lehen aipatutako sektoreko puntako lau enpresetan eta CENERen. Urte horietan, erakunde horiek katedraren jarduerak finantzatu dituzte, ia milioi bat euro jarriz. Diplomak emateko ekitaldian izan ziren Javier Goicoechea Fernández, Telekomunikazio eta Industria Ingeniarien Goi Mailako Eskola Teknikoaren zuzendariordea (TIIGMET);Pablo Sanchis Gúrpide, Katedraren zuzendaria;eta Idoia San Martín Biurrun, idazkari teknikoa, bai eta enpresa laguntzaileen ordezkariak ere. Beren diplomak jaso zituzten ikasleak Industria Ingeniaritza, Energia Berriztagarriak: Sorkuntza Elektrikoa eta Ingeniaritza Mekaniko, Aplikatu eta Konputazionala egiten ari dira.\nEnergia Berriztagarrien Katedran master amaierako lana egin duten ikasleak hauek dira, alfabetoaren hurrenkeraren arabera: Xabier Alaez Sarasibar, Nahia Barriola Hernandorena, Mikel Cabodevilla Afra, Adrián Carrera Domínguez de Vidaurreta, Eneko Domínguez Majuelo, Víctor Erice Carbonero, Rodrigo García Navarro, Iñaki Garrido Obregón, Susana Jorajuría Lázaro, Pedro López Bracot, Martín López Sexmilo, Íñigo Nuin Vidaurre, Aitor Ollacarizqueta Arizcuren, Olaia Olazar Mariezcurrena, Sergio Pérez Calvo, Xabier Rández Diago, Carlos Sanz Navarro eta Diego Villanueva Martínez. Hurrengo ikasturterako, master amaierako 19 lan berri abian jartzea onetsi du dagoeneko Katedrak. Proiektuak Katedraren instalazioetan –Iruñeko Arrosadiko campuseko Sario eraikinean dauka egoitza–, unibertsitateko sailetan eta enpresetan egiten dira. Lanak egiteko, tutoretza daukate ikasleek. Energia Berriztagarrien Katedra 2010ean sortu zen, lankidetza zientifiko-teknologikoaren esparru hitzarmen bati esker, zeina Unibertsitatearen eta Acciona Energía, Nordex Acciona Windpower, Siemens Gamesa Renewable Energy, Ingeteam enpresen eta CENERen artean izenpetu baitzen. Hitzarmenaren helburua da ikerketa eta irakaskuntza jarduerak elkarrekin egitea.


Gallipoli (Turkia) - Wikipedia, entziklopedia askea.\nGallipoli (hebreeraz: Καλλίπολις, Kallípolis; turkieraz: Gelibolu), Turkiako penintsula txiki bat da. Turkiaren Europako zatiaren hegoaldean dago, eta Dardaneloetako itsasartearen iparraldeko kostaldea eratzen du. Haren iparraldeko zatian Egeo itsasoa dago.\nRegion of Turkey Marmara eskualdea\nEast Thrace (en)\nArtikulu hau Turkiako penintsulari buruzkoa da; beste esanahietarako, ikus «Gallipoli».\nBertako hiririk handienak penintsulari berari izena ematen dio: Gallipoli edo Gelibolu. Haren mendebaldereneko muturretik, Imbros (edo Gökçeada) uharte turkiarra ikus daiteke.\nGarai klasikoan, Trazia Jersoniarra (Χερσόνησoς Θράκια) izenaz ezagutzen zen. Alexandro Handiarentzat, K. a. 334an, Asiako bere kanpainarako abiapuntutzat balio izan zuen. Hortik, 30.000 soldadu eta 5.000 zaldunek osatutako armadarekin Dardaneloetako itsasartea zeharkatu zuen.\nKontrako norantzan, handik ia 2.000 urtera, otomandarrek Europan hedatzeko erabili zuten. Gallipoli 1354an konkistatu ondoren, Traziako konkista eta Konstantinoplaren setioa etorri ziren, handik ia ehun urtera: otomandarren eskuetan erori zen.\nPenintsula horretan gertatu zen Lehen Mundu Gerran Gallipoliko gudu ospetsua, 1915eko otsailean. Entente Hirukoitzaren tropen inbasioak huts egin eta atzera egin behar izan zuten.\nAzken aldaketa 8 martxoa 2020(e)an, 20:17(e)tan\nOrriaren azken aldaketa: 8 martxoa 2020, 20:17.


Buscas - Wikipedia, entziklopedia askea.\nMarie-France MOMMEJA (2014-2020)\n43° 46′ 58″ N, 1° 57′ 30″ E / 43.7828°N,1.9583°E / 43.7828; 1.9583Koordenatuak: 43° 46′ 58″ N, 1° 57′ 30″ E / 43.7828°N,1.9583°E / 43.7828; 1.9583\nGraulhet, Labessière-Candeil, Peyrole eta Puybegon\nBuscas (okzitanieraz Buscas, frantsesez eta ofizialki: Busque) Okzitaniako udalerri bat da. Administratiboki Frantziako Tarn departamenduan dago, Okzitania eskualdean. 2013an 699 biztanle zituen.\n2007an Busque udalerrian erroldatutako biztanleak 699 ziren. Familiak 259 ziren, horien artean 35 pertsona bakarrekoak ziren (23 bakarrik bizi ziren gizonak eta 12 bakarrik bizi ziren emakumeak), 106 seme-alabarik gabeko familiak ziren, 106 seme-alabak dituzten bikoteak ziren eta 12 seme-alabak dituzten guraso-bakarreko familiak ziren.\n2007an 278 etxebizitza zeuden, 263 familiaren etxebizitza nagusia ziren, 7 bigarren erresidentzia ziren eta 8 hutsik zeuden. Etxebizitza guzti hauek 278etxeak ziren. 263 etxebizitza nagusietatik 234 bere jabearen bizilekua ziren, 23 alokairuan okupaturik zeuden eta 7 doan lagata zeuden; 4 etxek bi gela zituzten, 11 etxek hiru zituzten, 59 etxek lau zituzten eta 190 etxek bost zituzten. 221 etxek euren parking plaza propioa zuten azpian. 82 etxetan ibilgailu bat zegoen eta 173 etxetan bat baino gehiago zituzten.\nBusque udalerriko biztanleria-piramidea 2009an .\n2007an lan egiteko adina zuten pertsonak 463 ziren, horien artean 343 aktiboak ziren eta 120 inaktiboak ziren. 343 pertsona aktiboetatik 317 lanean zeuden (179 gizon eta 138 emakume) eta 26 langabezian zeuden (11 gizon eta 15 emakume). 120 pertsona inaktiboetatik 53 erretiraturik zeuden, 26 ikasten zeuden eta 41 "bestelako inaktibo" gisa sailkaturik zeuden.\n2009an Busque udalerrian 266 unitate fiskal zeuden, 733 pertsonek osaturik. Pertsona bakoitzeko diru-sarrera fiskalaren mediana urteko 17.967 euro zen.\n2007an zeuden 14 komertzioetatik, 1 material elektrikoaren fabrikazioko enpresa zen, 1 bestelako produktu industrialen fabrikazioko enpresa zen, 4 eraikuntza enpresak ziren, 3 ibilgailuen saltze eta konpontze enpresak ziren, 1 ostalaritza eta jatetxe enpresa zen, 1 higiezinen enpresa zen, 1 zerbitzu enpresa zen, 1 administrazio publikoko enpresa zen eta 1 «beste zerbitzu jarduera batzuk» multzoan sailkatutako enpresa zen.\n2000. urtean Busque udalerrian 16 nekazaritza-ustiategi zeuden, 376 hektarea erabiltzen.\nGraulhet (3,0 km)\nLabessière-Candeil (4,1 km)\nPeyrole (4,7 km)\nPuybegon (5,3 km)\nCabanès (6,0 km)\nSaint-Gauzens (6,2 km)\nTécou (6,8 km)\nMissècle (7,5 km)\nCadalen (7,7 km)\nBNF: 15277349h (data)\nOrriaren azken aldaketa: 28 abendua 2019, 21:54.


Euskal komunitateen II. nazioarteko pilota txapelketa, ametsa egia bilakatzeko urrats baliotsua - GARA\nEuskal komunitateen II. nazioarteko pilota txapelketa, ametsa egia bilakatzeko urrats baliotsua\nEuskal Herriko Pilota Konfederazioak antolatuta, 20 lagunek osatutako euskal ordezkaritza batek Euskal Herriaren izenean nazioarteko lehiaketa batean parte hartzeko aukera izango du Montevideon. Sekulako gertaera, federazioen egoera tamalgarria zein den kontuan hartuta.\nAste Santuko jaiegunak aprobetxatuz, apirilaren 9tik 12ra bitartean, Euskal Komunitateen II. Nazioarteko Pilota Txapelketa jokatuko dute Montevideon. Euskal Herriak eta Uruguayk neurtuko dituzte indarrak eta, hainbat federaziok behin eta berriro jartzen dituzten traba guztien gainetik, euskal pilotari talde batek bere sorterria ordezkatzeko aukera izango du nazioarteko lehiaketa batean. Beste urrats garrantzitsu bat, hasi baino egin ez den bide luzean.\nEuskal Herriko Pilota Konfederazioak (EHPK) euskal selekzioen aferari irtenbide bat bilatzeko abian jarritako topaketen bigarren edizioa izango da Montevideokoa. «Jakina denez, euskal selekzioek ezin dute nazioarteko lehiaketa ofizialetan parte hartu eta arazo hori luzerako izango dela ikusten genuenez, komenigarria iruditu zitzaigun urtero-urtero euskal ordezkaritza bati nazioartean aritzeko aukera ematea. Modu horretan kontaktu berriak egiteko aukera izaten dugu, harreman berriak sortzekoa», azaldu digu Martin Ibarrak, EHPK-ko kideak.\nAzken unean zenbait aldaketa egon diren arren, ilusioz beteta ekingo dio 20 pertsonak osatutako taldeak esperientzia berri horri bihartik aurrera. «Espedizioa 20 pertsonak osatzen dugu, horietatik 14 pilotariak. Bi arituko dira paletan larruz, zortzi paletan gomaz, horietatik lau emakumezkoak, eta beste lau, eskuz binaka. Iaz ezker paretan bakarrik jokatu genuen eta aurten, ahal izanez gero, trinketa ere sartu nahi genuen. Azkenean, ordea, trinketean bakarrik jokatuko dugu. Egutegian xarea ere sartuta zegoen arren, azkenean ez da jokamolde horretan lehiaketarik egongo, eskatzen genituen gutxieneko lau bikoteak ez direlako aurkeztu», esan digu Ibarrak.\nJokamolde bakoitzean ligaxka bat antolatuko dute eta bi bikote onenek finalerako sailkapena lortuko dute zuzenean. «Txapelketa erakargarria izango dela uste dugu. Aukera polita izango da euskal pilotarientzat beste herrialde bateko jokalarien aurka aritzeko, bizpahiru neurketa, gehiegi ere nekatu gabe. Nazioarteko sei epaile ere baditugu eta ilusio ikaragarria dena ongi irten dadin», espero du Martin Ibarrak.\nArgentina eta Aberri Eguna\nBaina Nazioarteko Txapelketaz gain, bidaia horrek beste ekimen batzuk aurrera ateratzeko ere balioko du. Esaterako, Uruguayrekin batera, Argentinako selekzio bat ere txapelketan parte hartzekoa zen, baina azken uneko arazo batzuen ondorioz, argentinarrak ezin izango dira Montevideon egon. Horrek, ordea, ez du esan nahi Euskal Herriak eta Argentinak elkarren aurka indarrak neurtuko ez dituztenik. Uruguay aldera joan aurretik, euskal ordezkaritzak Buenos Airesen geldialdia egingo du Argentinaren aurka ere jokatzeko, ostiral honetan bertan.\nBestetik, eta Aberri Eguna datorren igandean izango dela aprobetxatuz, euskaldunek erakustaldi berezi bat egingo dute Montevideoko «Euskal Erria» euskal etxean. «Polita izango dela uste dut eta euskal etxekoei eskerrak emateko modu bat ere izango da. Ez nuke ahaztu nahi Udalbiltzak ere lagundu digula ekimen hau gauzatzen», adierazi du Martin Ibarrak esker onez.\nKontuan izan behar da Uruguay aldera bidaiatuko duen euskal ordezkaritza EHPK-k antolatzen dituen Euskal Herriko Txapelketen arabera osatzen dela hein handi batean eta Martin Ibarrak txapelketa horietan izandako giroa eta parte-hartzea nabarmendu nahi izan du. «Oso pozik gaude emaitzarekin. 79 bikotek hartu dute parte gizonezkoetan eta 20-22 bikotek gutxi gorabehera emakumezkoetan. Jokamolde bakoitzean sei txapeldun izan genituen: lehen, bigarren eta hirugarren mailakoak gizonezkoetan; kadete, gazte eta helduak emakumezkoetan. Guk badakigu osatzen dugun taldea ez dela benetako selekzio bat, horretarako beste prozesu bat jarraitu beharko genukeelako. Horregatik erabiltzen dugu ordezkaritza kontzeptua eta ez selekzio hitza. Hala ere, baditugu maila handiko pilotariak eta pozgarria da Argentinan, Venezuelan edo Uruguayn izan dugun harrera ona», amaitu du Martin Ibarrak.\nEuskal espedizioa bihar 15.00etan abiatuko da Hego Amerika aldera, eta apirilaren 13an, larunbatean, berriz ere etxean izatea espero dute. Zorte on!


Agustín Villagra, Zaki aztia | Consumer\nAgustín Villagra, Zaki aztia\nIrribarrea maiz galtzen dut, egunero irudi gogorrak ikusten ditudalako\nIrudia: Zaki Magoa\nAgustín Villagra zerbitzu-enpresa txiki baten jabea zen. Duela hilabete batzuk saldu, pisua alokatu eta, lagun eta familiakoen laguntzarekin, “Irribarre baten magia” proiektua jarri zuen martxan. Zaki aztia da, eta, bere bizitzari bira eman zionetik, Latinoamerikako hainbat herrialdetan barrena dabil, irribarre egiteko arrazoi gutxi duten haur askoren irribarrea ateratzeko. Boluntarioen laguntzarekin finantzatzen ditu bere jarduerak. Pertsona horiek diru sinbolikoa ematen dute, hilero ikuskizuna aktibo izan dezan.


Gabonetako argiteria osatu egingo da aurten — Oñatiko udala\nGabonetako argiteria osatu egingo da aurten\nOhiko kale eta guneak argiztatuko dira baina apaingarri gehiago jarriko dira\nHerria girotzeko Gabonetako argiak jarriko dira aurten ere. Hainbat aurrekontu eskatu dira eta LCT electricidad Pasaiako enpresak egindakko eskaintza lehenetsi du udalak, ez bakarrik merkeena delako baizik eta, bereziki, elementu gehiago jarriz hobekuntzak proposatu dituelako, erdiguneko kaleetan 10 argi arku jarri beharrean 24 jartzea eskaini duelako.\nKale Zaharrean, Kale Barrian eta Atzeko kalean zortzina argi arku jarriko dira eta udaletxeko fatxadan Urte berri on dioen kartela. Plazako arkupetan, Portalekua nahiz Unibertsitate etorbideko biribilgunetan argiz apaindutako irudiak jarriko dira eta Bidaurretako izeia ere apainduko da. Erabiliko diren argi guztiak LED mikrobonbillak izango dira eta apaingarriak bereziak, zumitz zurizkoak izango dira. Hala, gauean, argiztapenari esker, ingurua apainduko dute baina egun-argiz ere, elementuak eurak bihurtuko dira apaingarri.\nArgi eta elementu apaingarriak abendu hasieran jarriko dira, aurrez zehaztutako lekuetan. Asmoa, Gabonetako argiak abendu erdialdean piztea da, urtero moduan. Onartutako aurrekontua 14.430 euro (+BEZa) da.\nGabonetan argi apaingarriak jarriko dira herrian baina ez da musikarik izango aurten. Dendariek hala eskatuta, eta herria girotze aldera, megafonia sistema berezia muntatu da erdiguneko merkatal kaleetan azken bi urtetan. Aurten, ordea, halakorik ez jartzea eta ondorioz, argi apaingarrien diru partida handitzea erabaki zen.


“Gaur Tubacex da, baina bihar beste enpresa bat izango da” — ELA Sindikatua\n“Gaur Tubacex da, baina bihar beste enpresa bat izango da”\n“Gaur Tubacex da, baina bihar beste enpresa bat izango da” Tubacexeko langileak Bilboko kaleetara irtengo dira igandean, apirilaren 11n. Hain zuzen ere, 129 langile kaleratzeko EREaren aurkako grebak bi hilabete beteko dituenean. “Jendeak sendotasun eta elkartasun handiarekin erantzun du, eta indar betean jarraitzen dugu”. Hala dio Edu Iberniak, Tubacexen gehiagoa duen ELAko ordezkariak eta enpresa batzordeko presidenteak. Manifestazioa 11:30ean abiatuko da Mariaren Bihotzetik. https://www.ela.eus/eu/albisteak/201cgaur-tubacex-da-baina-bihar-beste-enpresa-bat-izango-da201d https://www.ela.eus/eu/albisteak/201cgaur-tubacex-da-baina-bihar-beste-enpresa-bat-izango-da201d/@@download/image/IMG-20210408-WA0000.jpg\nTubacexeko langileak Bilboko kaleetara irtengo dira igandean, apirilaren 11n. Hain zuzen ere, 129 langile kaleratzeko EREaren aurkako grebak bi hilabete beteko dituenean. “Jendeak sendotasun eta elkartasun handiarekin erantzun du, eta indar betean jarraitzen dugu”. Hala dio Edu Iberniak, Tubacexen gehiagoa duen ELAko ordezkariak eta enpresa batzordeko presidenteak. Manifestazioa 11:30ean abiatuko da Mariaren Bihotzetik.\nZuzendaritzak gezurra dio. 2019. urtera arte, Tubacexek mezu baikorrak helarazi zizkigun, esanez dena ondo zihola. Gero, galeren berri ematen hasi zen, eta pandemiaren ondorioz are okerragoak izan dira emaitzak. Finantza trikimailuekin, ordea, galerak eta irabaziak nahi bezala banatu ditzakete, eta horregatik garrantzitsuena da oro har enpresak irabaziak izan zituela. Beraz, guk garbi dugu egoeraren ondorioa dela bizi dugun krisia, eta zuzendaritzak neurri estrukturak hartzeko baliatu nahi duela krisia.\nPiketeekin gehiegikeriaz jokatu du Ertzaintzak, eta horren beste adibide bat dira miaketak. Zuzendaritzak deituta, EREa eta ERTEa negoziatzeko hotel batera joan behar izan dugu bilera egiteko, eta hor gertatu dira miaketak. Hotelean sartu aurretik, zorroak zabaltzera behartu eta miatu gintuzten. Bigarren bileran beste hainbeste egin nahi ziguten, baina uko egin genion. Zuzendaritzako ordezkariak etortzeko eskatu genuen, gu identifikatzeko.\nEgoera hori izanik, nola jaso duzue Arantxa Tapia Jaurlaritzako kontseilariaren “modu zibilizatuan” negoziatzeko eskaera?\nOso eskasa izaten ari da, bi aldeak pozik utzi nahi dituelako, ez besterik. Baina Jaurlaritzak esku hartu behar du, kaleratzeak gelditzeko eta aberastasunaren galera saihesteko. Gaur Tubacex izan daiteke, baina bihar beste enpresaren bat izango da.


Sopelako Udala - 16 emakumek parte hartuko dute Sopelan sortu barri den Jabekuntza Eskolan\nSopela. Bizkaia. 2020ekoekainaren01a\nZu hemen zaude: Hasiera GIZ. EKINTZA ETA BERDINTASUNA 16 emakumek parte hartuko dute Sopelan sortu barri den Jabekuntza Eskolan\nSopelak Emakumeen Jabekuntza Eskola izango du azkenean lehen aldiz! Urriaren 24an izango da lehenengo ikasturte honen lehenengo eskola, 18:00etatik 21:00ak arte Kurtzio Kultur Etxean. Eskolak ostiraletan eskainiko dira, eta 16 emakumek parte hartuko dute abentura eder eta aberats honetan. Jabekuntza "Mujeres Imperfectas" Elkartearen eskutik jasoko da eta partaideak ez dira epel geratuko.\nBerdintasunaren alde batzuek pausuak ematen dituztenean danok irabazten dugu.


Fedea eta kultura 2018/06/30 - Fedea eta kultura\nBy talaia, 2018/06/30 12:48\nEgin dezagun behingoan haurrek bezala, aditzaren iragana baliatzen dute errealitatetik ihes egin eta josteta munduan sartzeko: «Ni nintzen artzaina eta zu zinen ardia…» adibidez. Horri esker beren errealitatea sortzen dute eta… bizitzen.\nIgande arrasaldean, kalostrapera hurbildu nintzenean, lehenik ikusi nuena etzen izan sotana beltz andana bat, baina jendea nahas-mahas, zahar eta gazte, Herri Urratseko bolondres eta bisitari inplikatuen itxurakoa, batzu lanean, bertzeak bestan, denak loriatuak.\nErakusmahai bakotxaren sonoak errespetatzen zuen auzoaren dezibel eremua, apezpikua hurbildu zen Fedeolaren mahaira, miretsiz Fedea eta Kulturakoek egiten duten lana. Aipatu zuen euskal pastoraltza, nola egitura bat sortuko zuen laster, hein oneko baliabidez ornitua.\nKanpoan « Parvis des gentils » famatuko taula gainean, trikia jotzen zuen haurrak erran ziolarik ondoan zuen sotanadun apezari «Orai kantatu behar da ! » Apezak obeditu zuen, etzuen kantatu erdi ahalketua «A Léon Léon, roi de Bayonne et des couillons » bainan «Ai Ximun, Ximun errota azpian lo zagon !»\nBezperak hastean etzen izan apez, diakre et bertzeen prooxione pikarta, urre, ori, ferde, beltz, xuri, gorri, ihauteriak iduri, bainan sotanarik gabe ibiltzen zaizkigun gure arteko apez horiekin batean siriar aterpetuak, ondotik apezpikua pobreki bezti. Azken hunek etzuen aipatu, luzaz, goiz hartan eman mezaren balioa, aspaldiko topikoak bertze behin errepikatuz, bainan aurkeztu zituen laburzki ziriak elizako giristinoak, gerla eta bakea aipatu, gogarazi zuen ere Euskalherriak hartu bake bidea, erranez etzela batere ados hego euskalherriko obispoen ageriarekin. bakea egiten ari zela, hortarako behar zela elgarrekin mintzatu, etzen hasi erailketen balantzea egiten, batzuek ehunka bertzeek milaka, oroitarazi zuen soilik funtsezko erranaldi hau « Bakea ez da nere bakea, bakea ez da zure bakea, bakea da gure bakea » Erran zuen xinpleki, bortizkeria mota bat zela gelditu, bakea etzela egina, bide onean zela baizik, otoitz egin behar zela alderdi guziek urrats bat aintzina egin zezaten, kataskaren iturria ongi aztertu eta erantzun egokiak eman…\nGero goraipatu zuen euskaldunen idekidura eta lana. Hitza utzi zion Tote Saldubehere apezari. Hunek kontatu zuen bere birrosaba, Aldude Xiloineko Benoît Gariador, Abu Gosheko beneditanoen buruaren bizia, Xiloineko batzuentzat balizko apezpiku Jerusalem…\nHitza pasatu zion Mikel Erramousperi; hunek bere arbaso bat aipatu zuen, Ardans Teofano, Aldude Mentakoa, hau ere Abu Gosheko beneditano… Jakinarazi zuen, Mikelek, aita Lertxundi han egon zela, nola bildu zituen ziriak elizako melodiak, gurekin genituen aterpetu siriarrak loriatu baitziren ikastean Bellokeko artxibategian aurkitzen ahal zirela eltzurre horiek.\nGero siriarrekin batean Gure aita erran genuen, kasik Jesusen mintzairan, hauxe eskutan genuela :\nTété merkouzarh (“z”=ingles th)\nOurhail’o tèchporta all’almine.\nOndokit Berdin egin genuen siriak Agur Mariarekin.\nJarraian gurea eman genuen ozenki, bihotzaren erditik.\nGero salmoak kantatu genituen, behingoan osoki euskaraz Baionako katedralean.\nKantuz ari zait nere arima pizgarri baten oiharzuna buruan atera ginen, denak aurpegia argi eta bihotza alai.\nHala bazan ala ez bazan,\neta atera dadila Baionako plazan.\n* Balizko errotak, irinik ez.\nBalizko olak burdinik ez.\nBalizko diosesak, Mandiok nahiko zuen bestarik ez.\nBy talaia, 2018/06/30 12:40\nAmerikar Estatu Batuetako oraiko lehendakariak, bere herrialdea begiratu nahiz, Mexikotik etorri jendeak kanporatu ditu, beren etxetarat haizatu, bainan heien haurrak, ttikiak, Estatu Batuetan atxikiz. Zer bortizkeria, bai haurrentzat, bai burasoenzat ! Ez da azken kolpea presidente horren partetik eta ez ditake azkena !\nBainan, haur horien nigarrak sare sozialetan zabalduak izan dira eta mundu osoan entzun dira. Haurren oihuek, etengabe aita galdeginez, eresi eta kexu, bihotza urratzen zuten. Burasoen besoetatik ebatsiak zirelako nigarrak ziren. Ez ziren haserrezko oihuak, ez ziren goseak sustatzen dituen oihuak, ez ziren beldurrezko oihu minak, bainan etengabe errepikatu oihu fermuak, amore emaiten ez duten oihuak. Haurren nigarrek ez dute etsitzen.\nIzena bera ahantzi behar ginukeen lehendakari horrek, berak hartu erabakia aldatu du eta dekretu berri bat izenpetu du, haurrak ez diten beren burasoen altzoetatik kenduak izan. Eta hori, mundu zabaleko haserrea entzun ondoan. Munduan gaindi erreakzio ainitz eta ainitz ukan ditu eta heieri ez zela mutu eta gogor egoiterik ikusi du.\nHaur bati ipurdian zafraldia emaiten den bezala, lehendakari horri munduak eman dio zafraldia oraingoz.\nBada bertzerik haurreri nigar emaiten dionik. Joanden apirilan Lur Sainduetan egin beilan, umezurtz etxe baten zuzendariarekin mintzatu gira Bethleem hirian. Serora da, Jondoni Bixintxoren serora horietarik, eta begiak nigarrez beterik mintzatu zauku.\nEtxe hortan neskatxa gazte gazte batzuk errezebitzen dituzte, haur beharretan diren hamabi-hamasei urteko neskatxak, denak musulmanak. Gehienak bortxatuak izanak, beren aita edo anaia edo osaba baten partetik. Haurdun bilakatu neskatxa horiek gorde behar dira eta beren etxetik ihes egin behar dute, beren familiaren ohorearen izenean. Beren familia desohoratu dutelakotz, hiltzea dute merezi ! Zorte izigarri horri eskapatzeko, batzuk etxe hortarat heltzen dira beren haurrari bizia emaiteko. Israelen eta Palestinan ez da legezko aborturik, ez intzestuaren aitorpenarik. Haur beharretan direla ez sobera agertzeko, neskatxa gazte horieri zazpi hilabete hirian haurra sortarazten dute eta berehala umezurtz etxe hortarik joan behar dute.\nHaur sortu berriaren nigarrak ! Hamabi, hamahiru… urteko amaren nigarrak ! Lehen orduko biziaren nigarrak ! Hor zaintzale diren seroren eta langileen nigarrak !\nAma gazte horiek ez dute sekulan beren haurra ikusten eta ikusiko. Haur horiek ez dute sekulan jakinen nor den beren ama, ez eta beren aita. Ama gazte horien bizia hautsia da, ez daitezke beren familiarat itzuli, “desohorea gatik”, eta beren bizia bera arriskuan da; ama direla ikasten bada, ez dira ezkontzen ahal.\nBeren haurra, umezurtz etxe hortan egonen da 6 urte arte arras ongi zaindua eta oroz gainetik maitatua. Serora eta laiko, denek beren bihotz osoa emaiten dute haur horieri biziaren zoriona ahalaz pizteko. Maitasunezko lokarriak sortzen dituzte, eta haurrak zoriontsu bizi dira hor sei urte bete arte. Sei urte bete ordu, joan behar dute leku maitagarri eta goxo hortarik. Bi aterabide badira: edo haurra adoptatua da, eta familia musulmanek baizik ez dute adoptatzen ahal, edo ez da adoptatua eta orduan nerabe etxe batetarat joanen da bere adinetara heldu arte. Kasu huntan, izen gabea izanik (aitaren izena baizik emaiten baita), bere bizia biziki zaila izanen da. Umezurtz etxe hortarik ateratzen diren haurrak, sei urtetan, nigarrez ateratzen dira eta beren zaintzale eta haurtzainek nigar egiten dute urruntzen direlarik.\nHaurren nigarrek gizartearen osagarria salatzen dute.\nHaurren nigarrek munduaren oihu mina entzunarazten dute.


Ezagun zaharra joko lerroak. Collect puntu kopuru handiena. Joko du, 3 zailtasun maila. . Play jokoa Lerroak konektatuta.\nGame Lerroak gehitu: 01.11.2010\nJokoa jokatzen: 7320 aldiz\nEgiptoko hilobia ll: Ra begi


Google Play Opari Txartela Code Generator 2020 - Hack zehatza\nabendua 14, 2017\tOff\tby exacthacks\nGoogle Play Opari Txartela Code Generator [eguneratuko 08/15/2020]:\nGaur gure proiektua oso handia osatu da eta guztiz probatu ondoren argitaratzeko prest gaude. Prest zaude Google Play lortzeko Opari txartela kode sortzaileak 2020 Giza egiaztapen gabe. you Programa hau erabili gabeko berehalako opari txartela google play kode emango.\nAzken hau google play opari txartela kodeak erabili gabeko zerrenda eguneratu dugu 2019 inkesta no & giza egiaztapen. Just irakurri doan erabili gabeko kode zerrenda nola sortzen den inguru guztiz agindua.\nZer da Google Play Opari Txartela:\nZerbitzu hau zen aurkeztu in 2012 AEB ek. Google play aplikazioak asko ditu dendan bezalako jokoak eskuratu ahal izango duzu, filmak, android, iOS aplikazioak eta beste beste entretenimendu eskuragarri. Badira google play denda eta opari txartela zerbitzutik elementu horiek erosi Nolabait horietako bat da.\nonline eskuratu ahal izango duzu opari txartel hau zure posta elektroniko bidez edo fisikoki in-dendak Erosi Best batetik, London Drogas, Safe Way, eta askoz gehiago. Xehetasun aurkitu ditzakezu gune honetan eskaintzen diren AndroidCentral. halaber aukeratu zure google aplikazioa Android mugikorrean txartelak horiek lortzeko behar duzu.\nGoogle Play Opari Txartela ez dago herrialde guztietan baliozko, daude ia 40 Herrialde zerbitzu hau Estatu Estatuko Amerika eta Erresuma Batua barne erabiltzeko deitu hasi dute $10 to $500. Hemen da zerrenda Herrialde guztietako. Zorionez! ulertzen zer dela google play opari txartela da izango duzu, eta zerbitzu hori nola lortu dezakezu.\noreka izan behar duzu Google Play-kontuan eta ondoren gauza horiek guztiak erosi ahal izango duzu. Noiz opari txartel hau erosi eta libratu kode orduan elementuak erosi ahal izango duzu da. azaltzeko hitz gutxitan delako hori ez da arrazoia hona etorri duzu nire gunean saiatzen naiz.\nGoogle Play Opari Txartela dira gehien mundu osoan, batez ere delako android zehar popular lortzean. Android erabiltzaile bakoitzak free lortu eta aplikazioa ordaindu honetatik dezake. Beraz, hau jarriz ari gara Google Play Opari Txartela Code Generator 2020 Inkesta edo giza egiaztapen no gure erabiltzaileek.\nGoogle Play Opari Txartela Code Generator 2020:\nOrain etorri eta zuk zoriontsu egingo eta mugagabea aukerak google play dendan erosi behar duzuna ematen dizute seinalatu. Prest zaude esaterako tresna hau lortzeko Google Play Opari Txartela Generator Apk 2020 Inkesta edo giza egiaztapen gabe. I am benetan pozik erabili gabeko opari txartela doan kode tresna hack partekatzeko. Orain ezer erosi ahal izango duzu [Movies, Liburuak, Games abar… Google Play dendatik zure kreditu-txartela erabili gabe. tresna indartsu hau aldatu ahal kode mugagabea haiek libratu.\nJende askok galdetu zidan kontsulta bat dagoela “Nola Free gabeko Google Play Opari Txartela Codes: Edozein eskakizun gabe. Orain posible egin dugu gure aplikazio eta zure erantzuna denean deskargatu aurkituko duzu, eta hura harrigarria produktua erabili. beste edozein online google play opari kodeak sorgailu baino hobeto lan egingo du.\nZure PC eta Android sistemetan kode sorgailu dezakezu. Hau gehienez opari txartela kodeak lortzeko zure benetako dirua gastatu gabe onuragarria modu bat da. Zuk ez duzu inolako aditu honek kode hack tresna kudeatu behar den.\nDa Generator Safe?\nKodetzaile talde profesionala dugu eta hori nola google play denda batera iruzur inolako arriskurik gabe dakite. Gehitu dut mila ak gure kodea generator ere bertan egingo Google Play kontua seguru edozein debekua motatako. Inoiz ez dugu partekatuko gure programa edozein ere iritsi ginen 100% asebetetze gure programatzaile eta beste hainbat pertsonek probatzen.\nBeraz, erlaxatu eta saiatu behin zure auto izan behar duzu, Benetan nahi duzu dabilen doan erabili gabeko google play-kodeak. Da auto eguneratzen funtzioa da sorgailu hori behar bezala funtzionatzen bermatzeko. Gure free opari txartela kodea generator emango dizu berrian & erabili gabeko lan-kode eguneroko.\nNola da Works:\nEz da zaila da erabiltzeko, Besterik gabe zure sisteman deskargatu download botoia klik eginez. zip fitxategia aurkitzen baduzu, lehenik eta behin atera eta gero instalatu sorgailu. kode gehitu dugu zure herrialdeko arabera, esan nahi du, sartu ondoren erabiltzaile izena eta hautatu sistemak zure herrialdean hautatu behar duzu [Zein herrialdetan bizi zara]. Ondoren opari txartela aukerarik joan eta hautatu txarteleko zenbatekoa nahi duzuna.\nEta hasieratik erasotzea prozesuaren aurretik kontua seguru hautatu proxy aukera egin behar duzu. Noiz egin klik Hasi botoia minutu bat hartu jarraitzeko osatzeko izango da. Hautatutako balantzea izango du zure kontua gehitzeko honen bidez google play kodea generator.\nTagsGoogle Play Opari Txartela Generator Apk 2020 Google Play Opari Txartela Generator Inkesta No Google Play Opari Txartela Generator Giza egiaztapen gabe\nAmets League Soccer 2019 Zehatza Hack Erremintaren\nmartxoa 26, 2018 tan 2:42 Ni\nmartxoa 26, 2018 tan 11:01 arratsaldeko\nsorgailu hori niretzat lan.\nApril 30, 2018 tan 1:36 arratsaldeko\nSortu niretzat da email dute\nJune 26, 2018 tan 10:43 arratsaldeko\nuztailean 5, 2018 tan 10:07 Ni\nAbuztu 24, 2018 tan 8:48 arratsaldeko\niraila 1, 2018 tan 8:18 arratsaldeko\ngoogle play guztiak breading dena behar da hemen, eta hori doan da.\niraila 1, 2018 tan 11:43 arratsaldeko\nek google play opari txartela nola aldatu oso denbora luzez buruzko web bilaketak egin dut! eskerrik i hau topatu!\niraila 2, 2018 tan 1:48 Ni\nEdonork maite google play aldatu egin webgune honetan jakingo. Izan da inguruan betiko da, eta oso ongi eraiki.\nurria 3, 2018 tan 1:31 Ni\nmartxoa 12, 2019 tan 1:43 Ni\nOrain i doan gauzak erosi ahal wow.\nmartxoa 15, 2019 tan 1:37 Ni\nMaiatza 3, 2019 tan 11:18 arratsaldeko\nZoragarria doan kodea generator hau esker\nMaiatza 29, 2019 tan 12:26 arratsaldeko\nGoogle Play opari txartela kodea sorgailu honek lan egiten du 2019. wow


Amiga 500 - Wikipedia, entziklopedia askea.\nAmiga 500 Plus (en)\nAmiga 5000, Commodore Amiga 500 edota A500, Commodore International estatubatuar konpainiaren 16/32 biteko ordenagailu pertsonal bat izan zen. 1987-1991 artean merkaturatua izan zen. Amiga 1000 modeloaren ondorengoa izan zen, era berean, 1991an Amiga 500 Plus modeloak ordezkatu zuen. Amiga 2000 modeloarekin batera merkaturatu zen, baina hura maila apalagoko erabiltzaileentzeei zuzendua zegoen artean, Amiga 500 modeloa merkatu profesionala eta erabiltzaile aurreratuei zuzendua zegoen.\nArrakasta itzela izan zuen modeloa da, izan ere, Amiga saileko modelo salduena izan zen, bereziki Europan, ordenagailuentzako bideo-jokoen merkatuan nagusitza izan baitzuen, Sega Mega Drive eta Super Nintendo kontsola ospetsuei lehia eginez.\nOrriaren azken aldaketa: 26 ekaina 2020, 11:41.


Inbertitzailearen estrategiak handitze baten aurrean\n/imgs/2008/11/avion-euros.jpg art.Kapitala handitzen ari den akziodunak, hala nola Banco Santander-ek sustatutakoak, aukera bat baino gehiago ditu, bakoitzak dituen irabazien arabera:\nHanditzera osorik joan\nKasu horretan, inbertitzaileak dagozkion ekintza berri guztiak sinatuko ditu. Dituen akzio zaharren eta handitzearen proportzioaren arabera, zenbat ekintza berri eska ditzakeen eta zenbat harpidetza-eskubide eman behar dituen finkatuko da. Ekintza berri bakoitzeko ordaindu beharreko prezioa sozietate jaulkitzaileak finkatuko du aldez aurretik.\nHanditzera ez joatea\nEgoera horretan, inbertitzaile txikien artean ohikoa, lehentasunezko harpidetza-eskubideak salduko ditu bigarren mailako merkatuan. Titulu horiek akzioen merkatu berean ere saltzen dira, non moneta-unitate berean baloratzen baitira, prezioa eskaintzaren eta eskariaren arabera aldatuz.\nBalio erreala, bai eskubidearen bai handitzearen ondorengo ekintzen araberakoa, eskaintzaren eta eskariaren araberakoa izango da, eta ezinezkoa da aldez aurretik zehaztea, merkatuak erabakitzen baitu prezioa. Baina balioa balio teoriko batetik oso gertu egongo da. Balio hori zenbatetsi egin daiteke, eta inbertitzaileak erreferentzia gisa hartuko du burtsa-eragiketara jo ala ez erabakitzeko. Alde horretatik, harpidetza-eskubidearen balio teorikoa edo akzio zaharren harpidetza-eskubideek ustez izan behar duten preziorako eskubidearen balio teorikoa da, handitzera joan nahi ez duen akziodun batek saltzen baititu. Balio hori zenbait parametroren araberakoa da, hala nola akzio zaharren kotizazioa, akzio berrien jaulkipen-prezioa edo handitzearen proportzioa.\nAkziodunak zati bat bakarrik jo du handitzera\nInbertitzaileak akzio kopuru jakin bat sinatzen du, behar diren eskubideak gehitzearen proportzioaren arabera emanez, eta gainerako eskubideak une horretan merkatuan duten prezioari saltzen dizkio, salmenta eragiketari dagozkion gastuak kenduz.\nInbertitzaile ez-akziodun batek handitzera jo nahi du\nHanditzera joan nahi ez duten akziodun zaharrek saltzen dituzten eskubideak edonork eros ditzake, sozietateko akziodunak izan ala ez. Akziodun ohi izan gabe handitzera joan nahi duen pertsonak urrats hauek egin beharko ditu:\nBehar diren harpidetza-eskubideak merkatuan erostea, handitzearen proportzioaren eta eskatu nahi diren akzioen kopuruaren arabera.\nEskubide horiek gizarteari ematea, akzio berriak erosteko eskubidea justifikatzeko.\nErosi nahi dituen ekintzen emisio-prezioa ordaintzea gizarteari.\nJoan aurreko orrira: « Bajako kotizazioa


Ibarrako sokatira taldea munduko goma gaineko sokatira txapelketan, Irlandan - Noticias - Ibarra\nIbarrako sokatira taldea munduko goma gaineko sokatira txapelketan, Irlandan\nTiralari ibartarrek 560 kg-an brontzea lortu zuten\nMunduko goma gaineko sokatira txapelketan (Letterkennyn, Irlandan) parte hartu berri du Ibarrako sokatira taldeak. Ostegunetik iganderarte izan dira txapelketan ibartarrak . Ostegun eta ostiralean klub gisa tiratzen aritu ziren eta , aldiz larunbat eta igandean, nazio mailan.\nIbarrako sokatira taldeko kideek, ostegun eta ostiralean parte hartu zuten, emakume zein gizonek. Tiralari ibartarrek 560 kg-an brontzea lortu zuten, Ibarrarren izenpean podiuma zapalduaz. 600kg-an final erdietara sailkatu ziren, laugarren postua eskuratuaz. Emakumeen kasuan, 500 eta 540 kategorietan Ibarra taldeak bere alea jarri zuen, talde berri eta anitzak parte hartuaz. Talde mistoa ere osatu zuten Ibarrakoek, neska eta mutilak, 580kg-an.\nAsteburuan, selekzio nazionalen mailan ere hartu zuten parte Ibarrako sokatira taldeko batzuek:\nEuskal Herriaren ordezkari gisan 560 kk-an klubeko mutilak "Basque Country" selekziopean parte hartu zuten. 640kg-an ere Ibarrako tiralariek osatu zuten taldea.\nEmakumeetan ez da euskal ordezkaritza lortzeko aukerarik izan. Aipatzekoa, ordea, 23 urte azpiko mailan Ibarrako bi neska gazte hautatu zituztela Euskal Selekzioa ordezkatzeko. Sub23ko emakumeek zilarra lortu berri dute, ikurrina podiumera igoaz.\nZorionak Ibarrako sokatira taldeko kide guztiei eta horrelaxe jarrai dezazuela arrakastak Ibarrara ekartzen!


150 panpin izango dira tonbolan - plaentxia.eus\n150 panpin izango dira tonbolan\nUbane Madera 2017-11-28 16:08 Gizartea\nAurten tokatzen da Misio Taldeak bi urtetik behin antolatzen duen tonbola, panpinak protagonista dituena. Hain zuzen ere, abenduaren 14an hasiko dira txartelak saltzen. Hori horrela, datozen egunotan, Santa Ana kaleko lehengo ferreteriaren erakusleihoa dotore jantzitako panpinez beteko da. Aurten, 150 panpina izango dira opari. Eta tonbolaren bitartez batutako dirua Dominikar Errepublikara bideratuko dute.\nSoraluzeko boluntario batzuk panpinendako jantziak egiten. | Ikusi handiago | Argazki originala\n“Egunotan muntatuko dugu erakusleihoa; tonbola baino 15 egun lehenago saiatuko gara gertu izaten”, jakinarazi dute Misio taldetik.\nTonbolari berari dagokionez, abenduaren 14rako izango dute gertu. Eta ohi duten moduan, egun berean, arratsaldean Kontzejupean egongo dira Misio taldeko boluntarioak eta laguntzaileak txartelak saltzen, euro baten truke bakoitza, agortu arte.\nEta beste urte batzuetako esperientziak erakusten du bizkor ibili behar izaten dela txartelak eskuratu nahi izanez gero, “jendearen parte hartzea handia da, nahiko arin saltzen dira, batez ere, panpinak tokatu arte”, diote. Gainontzean, ordutegia honakoa da: lanegunetan, 18:00etatik 20:00etara; zapatuan, 11:00etatik 13:00etara eta domekan, 12:00etatik 14:00etara.\nTonbolako opariei dagokienez, panpinak nagusi, aurten 150 halako eskuratzeko aukera izango da, orain dela bi urteko tonbolan baino gehiago. Eta ohi duten moduan, panpinen jantziak boluntarioek egindakoak izango dira. Ingurukoak, guztiak ere: Eibar, Bergara, Elgoibar, Arrasate… “Eibarren, adibidez, bada emakume bat jantzi piloa egin duena. Soraluzen, berriz, antolatu dugu tailer moduko bat, eta hilean behin elkartu gara bertan josteko. Etxera lana eraman beharrean, taldean elkartu eta askoz errazago egiten da, ze batzuk gainera ez dakigu halakoak egiten. Hilean behin elkartzen ibili gara, Aste Santuaz geroztik edo. Dozena erdi bat lagun ibili gara. Bestalde, panpinetatik aparte bestelako opariak ere egongo dira tonbolan, dendariek, tabernariek, eta herritarrek ematen dituztenak, baina izan behar da estreinatu bakoa, zerbait berria”, esplikatu dute Misio Taldetik.\nPanpinak ekarri, berriz, Alacantetik ekartzen dituzte Soraluzera. “Badago han fabrika bat halako panpinak egiten dituena. Eibartarrek panpinen tonbolak antolatzen dituzte, gu baino lehenago hasi ziren, eta hala animatu ginen gu; haiek komentatu ziguten Alacantetik ekartzen dituztela”, esplikatu dute Misio taldekoak.\nOrain dela 10 urte hasi ziren panpinen tonbola egiten Soraluzen, bi urtetik behin egiten dutena. “Lan piloa izaten da; tonbola bukatu ondoren hasten gara hurrengoa prestatzen; eta urtero eginez gero, akaso, jendea aspertu ere egingo litzateke”, dio Garatek.\nGainera, tonbolan batutako dirua oinarrizko beharrak dituzten komunitateetara bideratu ohi du Misio taldeak. Proiektuak urtero dira desberdinak. Aurten, Dominikar Errepublikara bideratuko dute laguntasuna, Santo Domingoko Karitatezko Mesedeetako kongregaziora. Eta kongregazioko mojek bertako mediku kontsultarako baliatuko dute, La Lima izeneko zerbitzu medikurako. Zazpi profesionalek dihardute bertan lanean, bereziki, umeei arreta ematen. Eta laborategia ezarri nahi dute, gaixoen diagnostikoak hobetzeko eta baliabide ekonomiko gutxi duten pertsonei kalitatezko arreta emateko. Oro har, 5.790 bizilagun dituen komunitateari nahi zaio eman zerbitzua. Azpiegitura oso eskasak dituzte bertan; adibidez, ez dute edateko urik; egurrezko etxeetan bizi dira, zink-ez egindako teilatuak dituztenak. Laborategia ezartzeko 6.539,98 euro behar dituzte.\n5 Etxebizitza hutsei errekargua aplikatzen segituko diete\n6 Soraluze XV. mendean zelakoa zen azalduko du Elortza historialariak


« ATXAGA, BERNARDO AZCUE, RESURRECCIÓN MARÍA »\nAZKUE, EUSEBIO M. D.\nEusebio Maria Dolores Azkue euskal idazle bizkaitarra Lekeition jaio eta hil zen. Ume-umetatik, Zamudion bizi izan zen, aitaren herrian, aita urte askoan izan zen bertako mediku. Gero, ikasketa klasikoak egin zituen Bilboko frantziskotarrenean: latina, filosofia, erretorika, bere idazlanen iturri izango ziren erdal idazle klasikoei buruzko jakinduria sakonduz. Lehenengo karlistadan karlisten alde borrokatu zen, baina Marotoren hitzarmena aintzat hartu ez eta, 1839an, Ferrolera joan zen Nautika ikasketak egitera. Pilotu gisa itsasoan ibili ondoren, nautika irakasle egon zen Bermeon, Mundakan eta Lekeition. Bi aldiz ezkondu zen, hamabi seme-alaba izan zituen, horietako bat izan zen, hain zuzen ere Resurrección M. Azkue filologoa.\nOlerkari matematika zaleak Mundakan idatzi zituen poesia gehienak, 1860 inguruan. Baliteke, han, J. A. Uriarterekin, Bermeon zen frantziskotarrarekin, harremanetan jartzeko aukera izatea. Hipotesi hori frogatzeko daturik ez badago ere, kontutan izatekoa da garai berean izan zirela biak Bermeon: bata Nautika irakasle eta bestea komentuan. Are gehiago, J. A. Uriarte bilatzaile zorrotzak bizkaieraz idatziriko poesia-bilduman E. Azkueren olerkiok hartzen dute lanaren atal nagusia, geroagoko R. M. Azkueren argitalpenekoak baino bertsio fidelagoa eskainiz, gainera. Eusebio Azkue euskal literaturan olerkari bezala nabarmendu zen arren, 1896an azaldu zen J. Manterolaren Cancionero Vasco-n, bere poema solteak baino ez ziren kaleratu. Beranduago, semeak, R. M. Azkue hizkuntzalari, biltzaile eta eleberrigileak, argitaratu zituen aitaren olerkiak, sortaren izenburutzat neoklasikoen asmoarekin lotura duen Parnasorako bidea aukeratuta. Argitalpen horretan hainbat aldaketa egin zituen semeak, adibidez, bertsoen ordenari dagokionez, lerro osoak ezabatuz eta ahapaldiak zein hitzak eta ortografia aldatuz. Bestalde, R. M. Azkuek Aita J.A. Uriartek, E. M. Azkue eta beste zenbait idazleren lanak batzen zituen bizkaitar poesia-bildumari Poesía Vascongada izenburua jarri zion, bai eta argitaratu nahi izan ere. Lanak, ordea, ez zuen argirik ikusi 1987an J. Kortazarrek eta M. Billelabeitiak kaleratu zuten arte. Azkenez, 1990ean, A. Astigarragak eta K. J. Bijuescak eman zuten argitara Euskerazko versoac izenaz eta jatorrizko grafiaz.\nJ.B. Orpustan-en (1996, 188) ustez, Frantziskotarrengandik hartutako heziketa klasiko eta erlijio zalea argi ikus daiteke Azkueren olerkiotan. J. Kortazarrek (1997, 113), ordea, neoklasikoen tradizioan hezia izandako idazletzat eta Urrezko Mendeko idazle espainiarren oihartzunak dituen trantsizioko idazletzat du, halaber, jostalari eta ziri zale ageri dela dio. Astigarraga eta K. J. Bijuescaren arabera (1990, 19), berriz, nabariak dira Espainiako Klasizismoarekiko eta ahozko literaturarekiko loturak.\nGai eta olerki zerrenda luzea landu zuen Azkuek, euskal literaturan XX. mendera arteko oparoena: 121 olerki, 17 “ciri vertsoak” eta epigrama barne. Askotan, gogokoen zituen irakurketa egin berrien arabera eraikitakoak dira testuak, estilo bakar bati jarraitu gabe egindakoak. Beste alde batetik, XIX. mendearen erdialdean idatziak izan arren, ez dira olerkari erromantikoen aukerakoak soilik. Maitasunak eragindako lirismoaren, askatasunaren balioaren, Erdi Aroak sortzen duen liluraren, errealitate arrunt eta etsigarritik ihes egin guraz ekarritako ukitu exotikoaren eta orientalistaren inguruan sortutako olerkiek kutsu erromantikoa badute ere, sarritan testuen garapenean joera neoklasikoa ageri da. Maiz azaltzen da joera errealista-ohiturazalea, eta nabarmentzekoa da hori, ezen joera hori erromantikoen gogokoa baita, herri kutsua, hizkuntza barne, agertzeko.\nBaina, lehenago esan bezala, ukitu erromantikoez gain, badira molde neoklasikoa jarraituz eginiko olerkiak ere, mitologia gai edo aitzaki dutenak. Eremu horretan Eusebio Azkue da dudarik gabe mitologia zabal eta zehatz darabilen lehenengo euskal olerkaria.\nAzpimarratzekoa da eguneroko gertaera eta ardura hurbilek eragindako kezkak ere sarritan azaltzen direla bere olerkietan. Eguneroko gertaera horiek aukeratzean idazlearen ideologia garbi azaltzen da.\nGaien arloan gertatzen den bezala, sarritan, munduaren ikuspegi desberdin bi hartzen ditu Azkuek. Erlijio munduari begiratuz gero, deigarria da Jainkoaren irudi gogorra ageri dutela poemek, eta, era berean, salbamenerako bide legez Andre Mariaren bitartekaritza eskaintzen dutela; hau da, Erlijio kristauaren alde beldurgarria eta maitagarria batera agertzen dira. Hala ere, Azkuek bere burua katoliko eta tradizionalista legez azaltzen zu olerkietan, Erdi Aroan bizirik zen erlijioaren ikuspegia adieraziz.\nEzin da ahaztu erlijioa eta politika nahasten diren eremua labana dela oso. Azkueren garaia nahasia zen erabat, antiklerikalismoa puri-purian baitzegoen. Bada, idazleak harturiko jokabidea ortodoxiaren aldekoa da, Aita Santuaren lurreko botereen alde egin zuen, fraide anaidiak deuseztatu zirenean haien alde eginez, masoien aurkako iritzia azpimarratuz eta fedea bizi ez zutenei gogor eginez.\nPolitikan tradizionalismo kontserbatzailearen eragina ageri du batez ere testu historiko eta egia legezkoak ematean. Aldaketa historikoen aurrean iraganaren mitifikazioa maite du (joera hori olerkietan jorratutako gaietan ere azaltzen da) eta munduak aldaketarik badakar alde okerrera joko duelakoan dago. Aurrerakuntzak liberalismoa dakar, eta harekin batera datoz hipokresia eta okerkeria. Horren adibide dira, bere ustez, hizkera eta Jainkoaganako errespetua galtzea, baita gurasoei zor zaien begirakune galera ere. Bestalde, gizatalde berria sortu zen sasoi hartan (burgesia, izena ez darabilen arren) diruari begiratzen diona; bada, kasu horretan ere, ikuspegi tradizionalistarekin bat egileak, kapitalismoaren kontra egiten du, antzinako erregimenaren erorketa eta gizarte mailak berdintzea okerrera aldatzea dela uste duelako. Poetak aberats eta txiroen artean banaturiko mundua du buruan, eta horien arteko lotura paternalismoan oinarritzen du, baina, era berean, oharturik da erregimen zaharrak burutu duela dagokion ibilbidea. Ikuspegi horretatik irakurtzen du Azkuek historia: bere baitan tradizionalismoaak atzerritarren aurkako joerarekin, xenofobiarekin bat egiten du, kontrara izan arren, aurrerakuntza zein hirietara etorritako langileak.\nDena den, inspirazioz jota idazten duenaren jarrera erromantikoa ere bada olerkion zirrikituetan. Erromantikoen idealismoan erroturiko ikuspegi modernoa, hedatu zuen Azkuek, literatura gizartea aldatzeko gakotzat joaz eta olerkaria gizartearen gainetik jarriz.\nASTIGARRAGA, Asier eta BIJUESCA, K. Josu (1990): “Eusebio M. Azkue (1813-1873)” in Euskarazko Versoak. Labayru. Bilbo. (14-40 or.)\nKORTAZAR, Jon (1987): “Eusebio Azkueren poesiagintza” in Poesia Bascongada. Dialecto Vizcaíno. Bizkaiko Foru Aldundia. Bilbo. (25-42 or.)\nKORTAZAR, Jon (1997: Euskal literaturaren historia txikia. Erein. Donostia.\nORPUSTAN, Jean.Baptiste (1996): Précis d´histoire littéraire basque 1545-1950. Editions Izpegi. Baigorri.


Eusko Jaurlaritzak hitzartu du multinazional batekin euskarazko software bat garatzeko Sustatu.eus - Teknofiloen albistegia\nEusko Jaurlaritzak hitzartu du multinazional batekin euskarazko software bat garatzeko\n2003-11-21 : 13:11\nEz software librea, ez eta euskal enpresa. Eusko Jaurlaritzak Belgikako multinazional batengana jo du programa eta teknologia berri bat euskaratzeko. Teknologia horrek gizakion ahotsa ezagutu eta testu bilakatzen du. Aukeratutako enpresak ScanSoft du izena eta 700.000 euroko aurrekontua izango du lan hori egiteko.\nOrdenagailu bitarteko ahots ezagueran eta hitzetik idatzira bihurgailuetan aditua den Belgikako Scansoft enpresarekin itxi du hitzarmena. Horren bitartez, enpresa horrek euskara ulertu, diktaketak jaso eta ahotsetik idatzira eta idatzitik ahotsera bilakatzeko gai izango den softwarea garatu eta hau erabilgarri beharko du.\nEusko Jaurlaritzaren Kultura Sailak 706.000 euro ordainduko ditu, hiru epetan (300.000 euro aurten, 250.000 datorren urtean eta 156.000 euro 2005. urtean). Enpresak bide horretatik sortutako softwarea bere paketetan txertatuko du eta erabiltzaileei eskainiko die.\nGaur egun, hainbat euskarazko software eskuratu daitezke. Eusko Jaurlaritzak orain arte Microsoften hainbat produktu garatu ditu euskaraz: Word 6, Windows 95, Windows 98 eta Office 2000, Internet Explorer 4 eta 5 eta aurten bertan Linux sistema eragile askea eta gehien erabiltzen den software libreko produktuak.\n2004-04-07 : 15:29\nAurtengo 300.000 euro Scansoft-i ordaintzeko Bizkaiak ipiniko ditu.\nEHAA-k horrela dio:\nDiru-sarreren egoera orrian aurreikusi gabeko diru-sarrera gehigarriak, 300.000 eurokoak, lortu dira Bizkaiko Foru Aldunditik. Izan ere, Eusko Jaurlaritzako Kultura Sailak eta Bizkaiko Foru Aldundiak lankidetza-hitzarmen bat sinatu zuten, teknologia berrietan euskara ezartzeko eta garatzeko neurriak sustatzeko.\nEuskarazko ahots-teknologiak garatzeko proiektua finantzatzeko erabiliko dira gaitutako funtsak. Euskarazko hizkuntza-baliabideak lortu nahi dira, gero infolinguistika-ingeniaritzan erabiltzeko, zehazki, ezagutza eta sintesi motoreak garatzeko proiektuetan.\nHorregatik, kreditu horiek gaituko dira dekretu honen bidez, Euskadiko Aurrekontu Araubideari buruz indarrean dauden lege xedapenen testu bategina onartzen duen irailaren 27ko 1/1994 Legegintza Dekretuko 82., 83. eta 131. artikuluetan ezarritakoari jarraituz.\nLotura ipintzen asmatzen badut, hemen dago BOPV-EHAA-ko dekretua